
PERSONER 



Thomas Hamann, Fuldmægtig i Ministeriet 

Marie, hans Kone. 

Ester Abel ] 

Fredrik Hamann / ^^'^ ^^- 

Mathias Hamann, Skolebestyrer. 

Povl Abel, Forfatter og Timelærer. 

Gerhard Konik, Karrikaturtegner. 

Line, hans Kone. 

Enkefru Truelsen, Kollektrice. 

Othella Lustig, Hetære. 

Hugo Jørgensen, Cykler3rtter. 

Kammerherreinden. 

Overretssagforeren. 

Fængselspræsten. 

Siverts | ^ 

Jknsbn 1 F'^"«évogtere. 

En Politibetjent. 
En Fange. 
En Kioskdreng. 
Dora, Pige hos Abels. 



Handlingen foregaar i København i Fortiden. — Nuom- 
stunder er Menneskene jo helt anderledes. 



FØRSTE AKT 



Povl Abels Hjem. — — 

Stue, paa én Gang Spise- og Daglig-Stue, holdt i 
gammel dansk Almuestil med hvidkalkede Vægge og hajt, 
blaamalet Panel med omløbende Hylde. 

I Baggrunden: to Fløjdøre med en Buffet imellem. 
Døren til venstre staar aaben og fører ind til Povl Abels 
Arbejdsværelse, hvor der staar et Skrivebord midt for Ind- 
gangen. Døren til højre fører ud til Entreen. 

Til højre (for Tilskuerne): Dør ud til Køkkenet. 

Til venstre: i Forgrunden et bredt Fag Vinduer med 
smaa Ruder, blomstrende Potteplanter og et højrødt Kappe- 
gardin med Blonder. Op mod Baggrunden Dør ind til 
Esters Kabinet. 

Midt paa Gulvet et stort firkantet, aflangt Spisebord 
med Stole omkring. 

Hele Møblementet, Dørene og Loftet (Bjælkeloft) er i 
Lighed med Panelet blaamalet med højrøde Linjer i samme 
Farve som Gardinet. 

Kun henne foran Vinduet er anbragt nogle moderne 
Straalænestole med tilsvarende Bord. 

F-ade og Krukker i Metal og Ler dekorerer Væggene 
og Panelhylden. 

Over Buffeten i Baggrunden hænger to store Kulteg- 
ninger forestillende Povl Abels Svigerforældre. 
Formiddag. 

Ester 
i Morgenkjole og „sædelig* glat Frisure, staar inde ved 
Povls Skrivelsord og gennemlæser ivrigt nogle Breve, som 
hun har taget i en af Skufferne, hvori sidder et Negleknippe. 

Dora 

kommer fra Kakkenet med en Bakke med Frokostopdæk- 
ning. — Hun opdager øjeblikkelig Fruen, der ikke straks 
bemærker hende. — Rømmer sig: 

Hum . . .! 

Ester 

kaster hurtig Brevene ned i Skuffen; laaser og kommer ind. 
— Lægger Nøgleknippet fra sig paa Buffeten. 

Dora 
Undskyld, Frue, men det var vist i Vindues- 
karmen, Herren glemte sine Nøgler. 

Ester 

hører det ikke. 

De har stadig ikke fundet de Sølvskeer? 
Dora 

dækker Bord. 

Nej . . . de er jo blevet borte under den 
anden Pige . . . (Pause.) Fruen kan ikke tro, 
saa de snakker om Herrens nye Bog henne hos 
Urtekræmmeren. 

Ester 

Saa . . . 



Dora 
Den skal nok ikke være ri'ti' no'et for unge 
Pi* er hi . . ! (Pause.) Saa ble' det da optaget med 
mig og Jespersen, Frue; vi ble' ringforlovede 
igen i Aftes. . . . her kan Fruen sæl se (viser 
Haanden med Ringen frem.) Han hade den'saamænd 
ved sig fra sidst i Vestelommen. 

Ester 
De fortalte ham vel saa nu, Dora, at De 
havde et Barn. 

Dora 
Næ, det ved da den Levende, jeg ikke gjorde! 
Hvad kommer det ham ved ... det er jo ikke 
hans? 

Ester 
Hum . . . 

Dora 
Har Fruen no*et imod, at jeg gaar igen i 
Aften efter Op vadsken? . . . Jeg skulde til Sel- 
skab med Hansen hos mine Forældre. 

Ester 
Men De sagde jo, at De var blevet forlovet 
med ... 

Dora 
Ja-e, men det er osse bare saadan en Slags 
Afskedsfest, de gør for vos, før jeg falder til- 
bage paa Jespersen. — Har Fruen no*et imod, 
at jeg gaar saa, hva*? 

Ester 
Nej, gaa De bare . . . 

Dora 
Gud, der kan jeg høre Herren . . ! (Ud.) 

Ester 

tager hurtig Nagleknippet fra Buffeten og lægger hen i 
Vindueskarmen. 

Povl 

smaanynnende ind fra Entreen med en Pakke og en Buket 

Roser. 

Goddag igen, lille Frue! (Overrækker hende Blom- 
sterne.) Værsaagod! De er til Dig! 

Ester 
Tak . . . Har Du nu købt Blomster igen! 
. . . Tænk, vi kan ikke finde de Sølvskeer, 
Povl! 

Povl 
Herregud, klynker Du for dem endnu . . . 

Ester 
„Klynker", ja . . . Fire dejlige Sølvskeer! — 
Hvem mon kan have taget dem, tror Du? 

Povl 
Det er vel sagtens en, der har haft Brug 
for dem . . . (ind paa sit Værelse, hvor han s^ger 
efter noget paa Skrivebordet.) 

Ester 
Min Arm gør da stadig ondt . . . jeg kan 
ikke forstaa, hvad der er i Vejen med den. 

Povl 
Du har vel brækket den i Søvne . . . 

Ester 
Aa-r! aldrig kan man faa et alvorligt Ord 
ud af Dig. 

Povl 

leende. 
Nej, Du er i Sandhed de 70 Favne Vand i 
dette Ægteskab! — Har Du ikke set mine 
Nøgler? 

Ester 
Nej . . . 

Povl 

ind. 

Hvorfor har den lille Frue nu ikke skiftet 
Kjole, naar hun véd, at hendes Mand sætter 
Pris paa det? 

Ester 

Vi har Vadskerkone . . . 

Povl 
Gudbevares, det er en Grund! 

Ester 

peger. 

Der ligger dine Nøgler jo henne . . . 

Povi. 

Ja, nu husker jeg det . . . Tak! (tager Neg- 
lerne.) Skal vi snart spise, lille Fru Abel? Jeg er 
dundrende sulten. 

Ester 
Jo, værsgod; Bordet er dækket . . . Hvad 
var der i den Pakke, Du kom med? 

Povl 
Jeg tør næsten ikke sige det . . . 

Ester 
Hvad har Du nu købt? Vi har jo ikke Raad, 
véd Du. 

Povl 
Lakstøvler . . . 

Ester 
Lakstøvler! 

Povl 

Ja . . . Men ganske billige, ganske billige! 
. . . Jeg har altid saa forfærdelig gerne villet 
ha' et Par Lakstøvler; og nu, da jeg havde 
faaet min Bog ud, saa syntes jeg ... Nu skal 
Du se dem; de er nydelige . . . (ind efter Pakken. 
— Pakker ud.) Her skal Du se! Og saa billige . . 
18 Kroner! 

Ester 

Ja, det er jo dine Penge! 

Povl 
finder en Lap Papir i den ene Støvle. 
Hvad er det for en Seddel . . . (Læser:) „For 
Lakken garanteres ikke** . . . (Ler muntert.) Sik- 
ken en tyvebrændt Skurk af en Skomageri det 
talte han ikke et Ord om! det er storartet: „For 
Lakken garanteres ikke" ... Og det er for 
Lakkens Skyld, jeg har købt dem; ha, ha! 

Ester 
Og det morer Dig . . .? 

Povl 
Ja, saadan nogle smaa Rævestreger morer 

mig altid . . . (Ud med støvlerne.) 

Ester 
Jeg leverede dem tilbage! 

Povl 
Det gjorde Du . .! 

Ester 
Eller han skulde lade mig faa dem for 16. 
Han burde ha' sagt det i Forvejen. 

Povl 
Kære, saa havde der jo ikke været noget 
morsomt ved det. Nu vil jeg ha' det og tænke 
paa, hver Gang, jeg tager dem paa. 

Ester 
Hum . . . Skal vi saa spise.? 



14 



Povl 

ind. 
Ja . . . 

Ester 
Tænk, Povl, Skrædder Glud hernede i Kælde- 
ren har faaet sat det ene Ben af i Gaar paa 
Hospitalet I 

Povl 
Det var da rart for ham . . . 

Ester 
Rart . .! 

Povl 
Ja; saa skal han jo ha' Træben. 

Ester 
Og det finder Du „rart"? 

Povl 
Ja, det har altid været mit Livs højeste 
Ønske at faa et Træben'. — Træben, rødt Haar 
og Underbid staar for mig som de attraavær- 
digste af alle legemlige Ynder . . . særlig, hvis 
de optræder samlede. 

Ester 

indigneret. 

Skal vi saa spise? 

Povl 
leende. 
Gerne! (Byder hende Armen, som hun undviger. — 
De sætter sig ved hver sin Side af Bordet.) 

Ester 



Tænk, Povl 



Povl 
Saa . . . skal jeg nu til at „tænke" igen! 

Ester 
Jeg maa jo dog tale med Dig . . . 

Povl 
Jamen, det er altid saadan nogle sørgelige 
Ting, Du bringer paa Bane . . . Kender Du 
slet ingen, der har vundet i Lotteriet? 

Ester 

byder. ^ 

Værsgod . . . Her er Spegepølse . . . 
Povl 

Tak . . . (Manstrer Opdækningen.) Dette her 

minder mig paafaldende om de spredte Øgrup- 
per i det store eller stille Ocean . . . ! Du kunde 
dog gerne have spenderet lidt mere paa mig i 
Dag, jeg har Maanedslov og spiser hjemme. 

Ester 
Vi vadsker . . .! Og Husholdningspengene 
skal slaa til, naar Du gaar og køber alle de 
Lakstøvler. 

Povl 
Jeg har kun købt to. 

Ester 
Dora er for Resten ved at stuve nogle Kar- 
tofler. (Ringer.) 

Povl 
Kartofler er godt . . .! Det er det, Irlæn- 
derne dør af. 

Dora 

ind. 

Ester 
Kartoflerne . . . 

Dora 
Du Levende, dem har jeg rent glemt . . . ! 
Jespersen er ude . . . (Bort.) 

Povl 
Haster ikke, Dora, vi kan faa dem til Kaf- 
fen! — Jeg synes ellers, at han i den sidste 
Tid har hedt Hansen? 

Ester 

stramt. 

Ja . . . men nu er det Jespersen igen . . . 
Det er frygteligt med den Umoralitet! 

Povl 
Ja, det er imponerende sørgeligt .... Næ, 
men nu skal Du se, Ester, Aviserne har alle- 
rede begyndt at skælde min Bog ud . . . (Rækker 
hende nogle Aviser.) 

Ester 

lægger dem fra sig. 

Tak . . . 

Povl 
De er i Grunden et stolt Fænomen, lille Fru 
Abel . . . paa Deres Maade. 

Ester 
At Du ikke skammer Dig for at skrive saa- 
danne Bøger! Og de bliver værre og værre. 

Povl 
Det maa være en Sygdom hos mig . . . 

Ester 
Mig forlanger jeg ikke, at Du skal tage 
Hensyn til . . . Men at Du ikke generer Dig 
over for mine Forældre! 

Povl 
mod Portrætterne over Bufifeten. 
Tilgiv mig histoppe . . . 

Ester 
rejser sig fortørnet. 

Povl 

lidt træt. 

Kære, søde, lille, henrivende Ester, hvad skal 

de evige „Scener" til . . . Kom nu og vær rar, 

hører Du . . .? Du bør lægge Dig lidt efter at 

forstaa Spøg . . . Det er dog den Evne, der 

Gustav Wied: Ranke Viljer. 2 

gør Livet taaleligt .... Og Du véd jo, at jeg 
holder meget af Dig. 

Ester 
Jeg holder ogsaa meget af Dig . . . Men jeg 
kan ikke lide Dig . . .! 

Povl 
leende. 
Meget godt! . . . Men kom nu hen og spis 
. . . Naa, Du vil maaske afvente Kartoflerne . .? 
(Spiser.) Nej, ser De, Deres lille Naade, hvis De 
havde gjort mig den Ære at læse min Bog . . . 
for det har De jo ikke, vel? 

Ester 
Nej! Gudskelov! 

Povl 
Nej . . . men saa vilde De have indset, at 
den tværtimod er noget af det moralskeste, der 
længe har set Dagens Lys — selv om den 
ogsaa paa sine Steder behandler visse ophøjede 
Materier lidt spøgefuldt. 

Ester 
Ja, Du har altid haft en vis Evne til at 
haane selv de alvorligste Ting! 

Povl 
Blandt andet „Kærligheden"! 

Ester 
Ja, ogsaa den Følelse, ja! 

Povl 

smilende. 

Jeg er en Bølgedæmper, lille Ester! 

Ester 
... Og jeg maa sige Dig, at det mere og 
mere gaar op for mig, at vi er i den Grad for- 
skellige i vort Syn paa Tilværelsen, at vi vist 
aldrig nogen Sinde burde haft hinanden! 

Povl 

leende. 

Det var da endelig en Udtalelse med Raison 
i! (Lidt drillende.) Men De kom dog tilbage, lille 
Frue . . . 

Ester 

Det var ikke min Skyld; det var mine For- 
ældres. 

Entréklokken ringer. 
PoVL 

Der er vist Frida . . . Skal vi saa være 
gode Venner en Timestid igen? 

Ester 

Ryggen til. 

Stemme i Entreen. 

Povl 

lytter. 

Nej, det er jo . . . ? Ja, minsandten er det 
ikke Karrikaturen med Kone! . . . Endelig fandt 
de da herop igen! (Med en Haand.) Ester . . .? 

Ester 

bort. 

Nej . . .! 

Povl 

ud i Entreen og straks efter ind med Gerhard Konik og 

Fru Konik. 

Konik 

styrer lige løs paa Estkr. 

Er De ikke stolt af at have saadan en Mand, 
Frue? — Goddag! — Sikken en Bog han nu 
igen har skrevet! Pragtfuld, vidunderlig, van- 
vittig! — Men han kommer jo nok en Omgang 
i Tugthuset. 

Povl 

Gerhard! Tal ikke til min Kone om mine 
Bøger; hun læser dem ikke. 

Konk 
Sludder! Vel er Fruentimmer allesammen 
mer eller mindre forrykte, men ... 

Ester 

stramt. 
Nej, det forholder sig virkelig rigtigt, Hr. 
Konik . . . 

Konik 
Kællingen er sindsforvirret, Line! 

Fru Konik 
Men Gerhard dog.? 

Povl 
Kære Ester, disse to abnorme Mennesker har 
været gift i ni Aar, og de har i al den Tid 
ikke været en Time fra hinanden. 

Ester 
Det har Du fortalt . . . 

Konk 
Det er Line, hun faar Astma, naar jeg ikke 
sidder op ad hende . . .! Dette her er nu en 
storartet Stue, Povl! 

Povl 
Ja, ikke sandt! — Vil. I ikke spise en Bid 
Frokost i den? Vor Pige skal efter Sigende ha' 
nogle stuvede Kartofler . . . 

Ester 
Min Mand er saa vittig . . . 

Fru Konk 
Tak, vi har lige spist. 

Povl 
En Kop Kafife? 

Konk 
Jeg hader Kaffe! 

Povl 
Saa en Cigar da, for Fanden? 

Konk 
Ja, Tak . . . 

Povl 
ind i sit Værelse. 

KONIK 
Se dog paa Stuen, Line! 

Fru Konik 
Ja, den er udmærket . . . 

Konik 
Vanvittig — glimrende! 

Povl 

ind med Cigarer. 

•Ester 
Det er min Mands Smag, ikke min . . . 

Konik 
De skulde henvende Dem til en dygtig Læge ! 

Povl 
Den er hende ikke „alvorlig" nok! 

Konik 
Skaberi! — Men hvad er det for to ældre 
Gorillaer, I har faaet hængt op der? De pynter 
sgu ikke. 

Povl 
faar travlt med at pudse Næse. 

Ester 
Det er mine Forældre, Hr. Konik . . . 

KONIK 

Gudforbårmesig . . .! Ja, jeg mener natur- 
ligvis: Undskyld! 

Ester 
Aa, jeg be'er . . .1 Men Du vil vist helst 
være lidt alene med dine Venner, Povl . . . Jeg 
har Vadskerkone, Fru Konik, saa véd De nok . . . 

(Ind i Kabinettet; lukker Døren.) 

KoNIK 
lidt flov. 

Saa til Søs, der blev hun fornærmet! 

Fru Konik 
Du er ogsaa for aabenmundet, Gerhard. 

KONIK 

Ja, det er jeg vist . . . 

Povl 
Snak, kære Venner; det er min Kone, der 
er „et dybt Gemyt''. 

Dora 

ind for at tage af Bordet. 

Povl 
Nej, stop lidt ... vi kan vist vente Frida. 

Konik 
Har Du flere Fruentimmer i Huset! 

Dora 

fnisende ud. 

Povl 
Ja, og det er et, der vil falde i din Smag. 

KONIK 

Det tror jeg ikke . . . Jeg har nok af Line! 

(Med en Haandbevægelse mod Kabinettet.) Kommer ikke 
hun herind igen! 

Povl 
Nej, hun ynder ikke utvungen Munterhed 
. . . Hun er allerede én Gang løbet fra mig, 
fordi jeg lo for højt. 

KONIK 

Ja, jeg har nok hørt det . . . Og du hen- 
tede hende tilbage med kælne Lader? 

Povl 

leende. 

Naj, min Ven! Hun kom selv sjokkende og 
bad om Forladelse. 

KONIK 

Tak for de Ord! 

Fru Konik 
Hvor I vrøvler! 

Konik 
Stille, Kvinde, naar Mænd taler! 

Fru Konik 

klapper hans Kind. 

Ja, Du er en mandig Størrelse! 



25 

KONIK 

Vig fra mig! 

Fru Konik 
Kan De se, hvor han bliver rød, Povl Abel? 
Det gør han altid, naar jeg kærtegner ham. 

Konk 
Det er over Dig, jeg rødmer ... at Du 
ikke kan holde dine Drifter i Ave, naar vi er 
hos fremmede Mennesker! — Men sig mig nu 
engang, Povl, for det interesserer mig sgu . . . 
hvor har Du egentlig fundet hende. Juvelen der- 
inde? — Min Krondiamant, véd Du, fandt jeg 
paa en Danseestrade. 

Povl 
Og min fandt jeg paa et Bal hos (Peger) 
Billederne der oppe. 

Fru Konk 

tørt. 

Ja, Ægteskaberne sluttes jo i den syvende 
Himmel ! 

Konk 

fornajet. 

Se, se! blind Høne kan ogsaa finde et Korn! 

Povi. 
De mangler „Dybde", Fru Konik! — Jo, jeg 
havde jo lært Esters Broder at kende ude hos 
Kammerherreinde Kliiver paa Rudersholm, hvor 

han var Forstelev, medens jeg var Huslærer for 
Sønnen, der døde . . . Den Broder har Du vist 
aldrig set, Gerhard? Han er storartet! Han kom- 
mer her vist om lidt . . . Og han inviterede 
mig hjem til sig til Bal; og saa . . . Ester er 
jo nydelig! 

KONIK 

Hun ligner et haardkogt Æg! 

Povl 
Ja, hun er jo noget huslig . . . 

KONIK 

De er forfærdelige, naar de er „huslige"! 

Povl 
Men Du skulde se, hvis hun bare vilde stryge 
det Haar fra Panden . . .! Ikke Fru Konik? 

Fru Konik 
Jo, hun har et nydeligt Ansigt. 

Konk 
Ja, jeg ser nu mere paa det sjælelige! 

Fru Konik 

smilende. 

Tak . . . 

Povl 
Jeg blev vanvittig betaget af hende. 

Konik 
Ja, Du har altid haft det med Feber . . . Lad 
mig se: Først var der Magda; saa var der Fer- 

nanda; saa var der Othella . . . alle glade Navne 
paa A! . . . „Othella med Guldhaaret** . . . Jeg 
har fortalt Line alle dine Geschickter, saa Du 
behøver ikke at sidde og sparke mig! — Hvor 
blev hun for Resten af, Othella? 

Povl 
Han er nu for slem, Fru Konik! 

Fru Konik 
UtUladeligl 

Konik 
Var hun til at begynde med ikke ogsaa 
noget derude hos Kammerherreinden? 

Povl 
Jo, hun var Husholdningselev. 

Konk 
I har vist været en skøn Insektsamling! — 
Var Du ikke ogsaa halvvejs Kærest med Hendes 
Naade? 

Fru Konik 
Nu skal Du holde op, Gerhard! 

Povl 
Lad ham bare blive ved, Frue; det lufter ud 
her i Stuen. 

Konik 
Og saa endte Du dog, som vi allesammen 
ender, med at faa et Hæfteplaster. 

Povl 
Naa-e, Ester er ikke af de værste . . . 

Konk 
Ak nej, bevares! Ægteskabet er Kærlighedens 
Slukefter; saa vi maa jo være evig taknemme- 
lige, at vi ikke er blevet belastet med en, der 
var endnu værre! 

Fru Konik 

omfavner ham. 

Du er henrivende! 

Konik 
Povl, tag hende af mig! 

Fru Konik 
Men nu vil vi ikke snakke mere om Jeres 
»Fruentimmer". Nu vil vi snakke lidt om Povls 
Bog ... og saa vil vi gaa hjem og tegne! 

Konik 
Hun er saa vigtig, fordi hun tjener mere end 
jeg ved sine skidt Broderimønstre! 

Fru Konk 
Du kunde jo bare tage den Plads som Tegne- 
lærer, Du har Tilbud om fra den Skole. 

Konik 
Aldrig! Tror Du, jeg vil ha' en „Plads"! 

Fru Konk 
Arbejdet adler Manden, ved Du, lille Gerhard . . , 

KONIK 

Det er noget godt Vrøvl! Tror Du, at for 
Eksempel Ros mer*) var bleven saadan et Adels- 
menneske, hvis han havde haft noget at bestille? 

Fru Konk 
Synes De nu ikke, Povl, at han skulde? 
Herregud, det er bare et Par Timer om Dagen. 

KONIK 

At tænke sig, at staa op og gaa i Skole 
med et flækket Surbrød i hver Lomme! — Jeg 
tog Kyankalium i første Time! 

Fru Konik 
Det var dog saa rart for os at have noget 
fast, nu Børnene vokser til . . . De siger ikke 
noget, Povl Abel? 

Povl 
Man skal aldrig binde sig . . . 

Fru Konik 
Jamen De har dog „bundet** Dem. 

Povl 
Det fortryder jeg ogsaa daglig! 

Fru Konik 
Vi kan ikke i Længden leve af det Tegneri. 



*) Se Henrik Ibsen: „Kærlighed uden Stremp , 
eller hvad jeg vilde sige: »Rosmersholm'*. 

Povl 
Der er dog ellers nok at karrikere her til 
Lands! 

Fru Konik 
Jamen det er jo dog saa betryggende at 
have sin sikre Indtægt at falde tilbage paa; især 
naar man har Børn. 

Konik 
Der er aldeles ikke Tale om, at vi vil „falde 
tilbage", Kone! Vi klarer os nok ... Og sæt, 
at jeg gik hen og tegnede min Skolebestyrer og 
satte ham i Avisen! 

Fru Konik 
Det maatte Du naturligvis ikke! 

Konik 
Jamen jeg er vis paa, at jeg gjorde det! — 
Men lad os nu snakke om Povls Bog . . . det 
er meget interessantere. 

Povl 
Ja, hvad mener I saa om den da.^ 

Konk 
Kære Ven, det gør mig ondt at sige det, 
men denne Gang slipper Du ikke under en del- 
vis Halshugning. 

Povl 

leende. 

Vrøvl! Min Bog er i „dybeste" Forstand mo- 
ralsk. Jeg viser jo Menneskene, hvordan de er. 

KONIK 

Jamen det sætter de sgu slet ikke Pris paal 
— Spørg mit Hæfteplaster. 

Fru Konik 
Nej, jeg maa jo rigtignok sige, Povl Abel, 
at . . . 

Konik 
Der hører Du . . . alene paa Tonen! 

Povl 
Jamen, jeg vil nu vise dem det! 

Konik 
Det er rigtig! Og om hundrede Aar, kære 
Povl, naar Du er død og uskadelig, vil Du blive 
brugt i Skolerne, og Konfirmantinderne vil 
„komme op i Dig" paa Kirkegulvet! Det hedder 
sig bare at holde ud. 

Povl 
Ja jeg skal ikke mankere! 

Dåren fra Kakkenet er under de sidste Sætninger stille 
bleven aabnet, og 

Fredrik Hamann 

er gledet ind. — Han er en feminin ung Mand i en noget 

medtaget Dragt 

Konik 
opdager ham. 
Du almægtige Rembrandt, hvad er det for et 
Medium ! 

Fredrik 
Goddag, Povl . . . Jeg er kommen op ad 
Køkkentrappen .... 

Povl 
Goddag, kære Frida ... Du er altid vel- 
kommen! 

KONIK 

Er det Damen, Du ventede? 

Povl 
Ja, det er min Svigerinde, Frida! (Trækker 
Frkdrik frem paa Gulvet trods hans M6dstand.) Du maa 
dog præsenteres! — Mine Venner, Gerhard Ko- 
nik og Frue . . . 

Fredrik 
kejtet. 

Goddag . . . 

KONIK 
fra Hjertet. 
Hør, Dem kunde jeg sgu ha' Lyst til at tegne 
som Damekomiker! Hva, Line? 

Fru Konik 
venlig til Fredrik. 
Bryd Dem ikke om hans Snak, Hr. Ha- 
mann . . . 

Povl 
Frida, vil Du ha' Frokost? 

Fredrik 
Ja Tak . . . men her er jo fremmede . . . 

Konk 


Smasker De? 






Fredrik 


Gud nej . . , 






KONIK 


Saa spis De 


bare! 




Povl 


Du er maaske ikke sulten? 


^ 


Fredrik 




mod Bordet. 


Gud, jo . . . 


f 



Fru Konik 
Sæt De Dem og spis, Hr. Hamann, og lad 
de andre vrøvle. 

Fredrik 
sætter sig. 

Fru Konik 
byder ham. 

Konik 
til Povl. 

Han er kolossal! 

Povl 
Ja, storartet, ikke? — Han er det menneske- 
lige Element i Familien Hamann. Jeg elsker 
ham! 

Gustav Wied: Ranke Viljer. 3 

Fredrik 

til Fru Konik. 
Tak, Frue, hvor det er nydeligt af Dem . . . 
(Spiser. — Sukker dybt.) 

Povl 
Hvad er der i Vejen, Frida? 

Fredrik 
Intet . . . eller da saa godt som intet . . . 
Hvor er min Søster? 

Konk 

peger. 
Hun er derinde og muler af. 

Fredrik 
Igen . . .? Ak ja, Livet er ikke lutter Lag- 
kage! 

Povl 
Du skulde se at faa noget ordentlig at be- 
stille, lille Frida. 

Fredrik 
Gud, Povl, og jeg der altid søger! 

Povl 
Hvordan gik det med Pladsen i Sorø? 

Fredrik 
Ja, det er jo det underlige, at naar jeg skri- 
ver til Deherrer, saa er de altid saa henrykte 
og beder mig fremstille mig . . . Men naar de 
saa ser mig . . . Jeg skulde vist være Digter . . . 



35 

KONIK 

Han er pyramidalsk! 

Fru Konk 

byder. 

Spis, Hr. Hamann ... 

Fredrik 
Tak, Tak ... Ja Kvindetække har jeg altid 
haft! — Jeg har talt med Valborg i Dag, 
Povl ... 

Povl 
Naa; hvad sagde hun for godt? 

Fredrik 
Hendes Moder er desværre atter oven Senge, 
det Bæst, med Udsigt til fuldstændig Helbredelse 
. . . (Til Fru Konek:) Valborg er en Slags For- 
lovede, jeg har; men hendes tyranniske Moder 
modsætter sig vor Forbindelse. 

Povl 
Ja, og saa er Valborg oven i Købet vel- 
havende! 

Fredrik 

Meget, ja! — Men Moderen, den Furie, 
sidder i uskiftet Bo. 

Fru Konik 
Saaledes taler man ikke om sin Forlovedes 
Moder, Hr. Hamann! 

3« 

Fredrik 
Jo, ved Gud! naar man kender hende! . . . 
Valborg Schwanenskjold hedder min Veninde. 

Fru Konik 
Det er et nydeligt Navn . . . 

Fredrik 
Ja, Kærlighed, Fru Konik, til hinanden . . . ! 
og Hjælpsomhed! Jeg mener, at de mere bemid- 
lede burde lidt oftere holde deres Pung aaben 

. . . ikke? 

Fru Konik 

noget forvirret. 
Jo . . . (Byder.) Værsgod . . . røget Sild? 

Fredrik 

forsyner sig. 

Tak . . . Godheden lyser ud af Dem! 
Konik 

til Povl. 

Han er enestaaende! — Se Line, hun er 
ganske væk i ham! 

Fredrik 
til Fru Konik. 
Elsker De Deres Mand? 

Fru Konik 
Ja, det gør jeg . . . 

Fredrik 
Ja, for det er ikke alle Koner, der elsker 
deres Mænd ... vel? 

Fru Konik 
Nej, desværre ... 

Fredrik, 
der under de sidste Replikker har været noget distrait og 
siddet og afventet et Ojeblik, hvor Povl vender Ryggen til, 
gør nogle mystiske hyssende Tegn til Fru Konik; haler 
derpaa hurtig nogle Sølvskeer op af Lommen og lægger 
dem fra sig paa Bordet. 
Sværg, at De vil tie! — Jeg var forleden 
ganske uden Subsistensmidler . . . 

Fru Konk, 

ved hverken ud eller ind. 

Konik, 

der opdager Fredries Manevrer, til Povl. 

Se, se! — Stjæler han ogsaa? 

Povl 
Ja, jeg tænkte jo nok, at det var ham! — 
Nej, han „laaner** bare. 

Konik 
Han er vanvittig! — Bare Line havde saa- 
dan en Bror! 

Ester 
ind fra Kabinettet; hurtig mod Entreen. 
Der er mine Forældre; jeg saa dem fra Vin- 
duet. — Goddag Fredrik ... (Ud.) 

Fredrik 
rejser sig nervast fra Bordet. 

Fru Konk 
Nu skal vi gaa, Gerhard. 

KONIK 
Ikke Tale om! (Peger mod Portrætterne over Buf- 
feten.) Jeg vil først se dem levende! 

Povl 
Ja vist skal I blive ... De er nok værd at se! 

Konk 
Stjæler han virkelig, din Svoger? — Du 
maa se at faa ham med op til os engang. 

Ester ind med Fuldmægtig Hamann og Fru Hamann. 
Fredrik er listet ind paa Povls Værelse og har lukket 
Døren. 

Hamann og Frue hilser reserveret. 

Povl 
præsenterer. 

Karrikaturtegneren Gerhard Konik og Frue 
... Ja, I har vel tit oppe i Ministeriet faaet Jer 
en god Latter af Koniks Tegninger, Svigerfader? 

Fuldmægtigen 
Nej, jeg mindes ikke . . . 

Fruen 
Jeg har set dem og finder dem undertiden 
meget vittige . . . 

KONIK 
bukker kvitterende. 

Fru Konik 
afsides. 

Kom saa, Gerhard ... 

Konk 
Vi maa dog sige noget, Line . . .! (FVem.) 
Det er en storartet Svigersøn, De har, Hr. Fuld- 
mægtig; sikke Bøger han skriver! 

Povl 

morer sig. 

Ester 
sender ham et vredt Blik. 

Fuldmægtigen 
Min Svigersøn gaar sine egne Veje . . . 

Konk 
Ja, ikke sandt? pragtfuldt! 

Fruen 

smilende. 
Min Mand mener ikke, at det just er de 
rette Veje, Hr. Konik. 

Konk 
Nye Veje er altid rette Veje! 

Fuldmægtigen 
Ja, naar de bliver gamle og har bevist deres 
Anvendelighed! 

Povl 
afsides til Konik. 
Paa 'en igen Ferdinand! 

Konk 

sveder. 

Nej, saa duer de netop ikke mere, Hr. Fuld- 
mægtig, for saa bør der findes andre nye. 

Fuldmægtigen 
Og alt gammelt kaster man saa i Ovnen. 

KONIK 

Nej, det hænges op paa et Musæum og kal- 
des »Historie". 

Fru Konik 
haler i ham. 

KoNIK 

Lad være, Line! Dette her er aandfuldt! 
Povl 

med et Blink i Ojet. 
Naar^ vi nu for Eksempel faar det ny libe- 
rale Ministerium, som der er saa stærkt Tale 
om. Svigerfader, saa maa dog selv De, som 
loyal Embedsmand . . . 

Fruen 
De har fuldkommen Ret, Povl: En Embeds- 
mand bør have Regeringens Anskuelser; det er 
ligefrem hans Pligt . . . 

Fuldmægtigen 
om bag en Stol. 
Kære Povl ... og du ogsaa, kære Marie . . . 

Fruen 
Ikke om bag de Stole, Thomas; Du er ikke 
paa Skydebanen! 

Fuldmægtigen 

bort fra Stolen. 

Kære Povl, vi faar ikke den saa ^stærkt 

omtalte" liberale Regering, aldrig! dertil er de 
konservative Elementer i vort Land for grund- 
fæstede! 

Fruen 
De glemmer nu begge, lidt efter lidt, at der er andre til 
Stede. 
Mon? 

Fuldmægtigen 
Og fik vi den, Marie, tog jeg samme Dag 
min Afsked, véd Du! — Der er dog endnu 
ranke Viljer her i Landet! 

Fruen 
Ja, Du har altid manglet Bredde! 

Fuldmægtigen 
Naa, har jeg det? 

Fruen 

Ja! (Ester vil gaa imellem; men Fruen skyder hende 
væk. — Povl og Konik morer sig. — Fru Konik er utilpas.) 

Og véd Du, hvad jeg synes, Du skulde gøre, 
Thomas? 

Fuldmægtigen 
Nej . . . ' 

Fruen 
Du skulde allerede nu begynde at abonnere 
paa et frisindet Blad, saa at Du kunde sætte Dig 
ind i Situationen! 

Fuldmægtigen 
Hum! 

Fruen 
Din Broder Mathias vil begynde. 

Fuldmægtigen 
Ja, Mathias . . .! 

Fruen 
Han har din Forstand ti Gange! 

Fuldmægtigen 
Han er heller ikke gift! 

Fruen 
Nej! 

Fuldmægtigen 
Nej! — Skulde jeg saa ikke ogsaa ta' og 
iføre mig et Par højrøde Bukser? 

Fruen 
Jo, hvis Du mener, at de vil klæde Dig! 
(Bort, hver tU sin Side.) 

Pause. 
Fru Konik 

afsides. 
Lad os nu gaa, Gerhard . . . 

Konk 
Dette her er da storartet at høre paa! 

Fru Konk 
Nej, kom nu . . . (Til Ester:) Farvel, Fru 
Abel ... Ser vi Dem ikke snart? 

Ester 

stift. 

Tak . . . 

Der tages Afsked. 

KONIK 
til Povl, der falger ham og Frue ud i Entreen. 

Det er dog en pyramidalsk Familie, Du har! 
Er Du ikke henrykt? 

Povl 
Jo, „vanvittig" henrykt! (Bort.) 

Pause. 
Hr. og Fru Hamann skuler vredt til hinanden. 

Fruen 
Du var saa tavs, lille Ester . . . var det 
rigtig høfligt, mod de fremmede.? 

Ester 
Det var Povl, de besøgte. 

Fruen 
Ens Mands Venner er ogsaa Ens egne . . . ! 
Og saa er Du i Morgendragt endnu . . . ? 

Ester 
Vi vadsker ... 

Fruen 
I dit Sted, lille Ester, vilde jeg gøre lidt mere 
for mit Ydre ... i de første Aar. 

Ester 
Der er saamænd ingen, der bryder sig om, 
hvordan jeg ser ud! 

Fuldmægtigen 

frem. 

Vi troede at finde Fredrik hos Jer, Datterlil . . . 



44 

Ester 
Han var her ogsaa for et øjeblik siden . . . 
Og her ligger hans Hat og Stok . . . 

Fuldmægtigen 
Aa vær saa god at opsøge ham . . . 

Ester 

ind i Kabinettet. 
Hr. og Fru Hamann skæver tavse til hinanden. 

Fuldmægtigen 
Povl har ingen god Indflydelse paa Fredrik . . . 

Fruen 
Ingen har Indflydelse paa Fredrik . . . 

Fuldmægtigen 
Jo, Povl . . .! (Pause.) Det er i Grunden en 
rædsom Stue denne her! 

Fruen 
Jeg finder den original og smagfuld! 

Fuldmægtigen 
Det er vel ogsaa et Udslag af dit „Frisind"! 
— Men o s har han da ladet hænge siden Esters 
Fødselsdag. 

Fruen 
Vi passer her ikke. Det sagde jeg straks. 

Fuldmægtigen 
Men han har dog ladet os blive hængende, 
siger jeg. 

Fruen 
Det er vist meget imod hans gode Vilje. Og 
jeg maa gi* ham Ret. 

Fuldmægtigen 
Men vi hænger her, konstaterer jeg! 

Fruen 

farer paa ham. 

Hvordan er det, dit Slips sidder . . . (River 

hans Slips op og binder det igen.) 

Ester 

ind fra Povls Værelse. 

Fredrik 
slukøret efter. 

Fuldmægtigen 
Sønneke, hvorfor skjuler Du Dig for dine 
Forældre? 

Fredrik 

mumler. 

Fruen 
Maa jeg nu bede Dig, Thomas, tænke før 
Du taler ... Og ikke om bag Stole! 

Fuldmægtigen 

til Fredrik. 

Der er i Morges forsvundet tyve Kroner fra 
mit Skrivebord . . . 

Ester 
Men Fredrik dog . . . 

Fruen 
Gud, hvor Du er kluntet, Thomas! Det er 
jo slet ikke vist, at det er ham .. . Er det 
vel Dig, der har taget de Penge, min Dreng! 

Fredrik 
Jo . . . 

Fuldmægtigen 
Han tilstaar! Der hører Du! 

Fruen 
Ja, ærlig har han altid været. 

Fuldmægtigen 
Det havde været smukkere, om Du havde 
bedt mig om dem, Sønneke . . . 

Fredrik 
Saa havde jeg bare ikke faaet dem ... Og 
jeg skulde nu bruge dem . . . 

Fuldmægtigen 
Og hvad skulde Du bruge dem til, om jeg 
tør spørge? 

Fruen 
Overil Dig nu ikke, Thomas . . .! 

Fredrik 
efter nogen Taven; peger. 

Til de Skeer der . . . 

Ester 
Skeerne . . .! Var det Dig, der havde 
taget dem! 

Fredrik 
Du ser jo, at jeg leverer Dem tilbage ... 

Ester 
Og Du, som paastaar, at Du holder saameget 
af Povl! 

Fredrik 
Det er jo ogsaa derfor, at jeg har indløst 

dem . . . 

Fruen 
Ja, Fredrik kan gaå i Ilden for dem, han 
har knyttet sig til! 

Fuldmægtigen 
At tage af sin Faders smaa Midler for at . . . 

Fredrik 
Jeg holder mere af Povl . . . 

FULDMJEGTIGEN 
til Fruen. 

Der hører Du, det er Povl, der ødelægger 
ham, ved sine forrykte Anskuelser! 

Fredrik 

paa Koturnen. 

Povl . . .! det fineste, bedste og nobleste 
Menneske! Det eneste Menneske, der forstaar 
mig ... 

Povl 
ind fra Entreen med et Brev i Haanden. 

Jeg synes. Du tager mit Navn forfængelig, 
lille Frida? 

Ester 
Ja, dit „berømte" Navn! 

Fruen 
Fredriks gode Hjerte har forledt ham til . . . 

Fuldmægtigen 
„Gode Hjerte"! Vaas! — Døm selv, kære 
Svigersøn: Fredrik har i Morges bemægtiget sig 
20 Kroner, som laa paa mit Skrivebord, for at 
indløse noget Sølvtøj, som han efter Esters Si- 
gende skal have tilvendt sig her i Huset! 

Povl 

muntert. 
Svigermoder har Ret: Fredrik har altid været 
et Hjertemenneske 1 

Ester 
til Povl. 
Skal nu ogsaa denne Sag behandles med 
din sædvanlige Letfærdighed? 

Povl 
Kald det: Storsyn! 

Fuldmægtigen 
Du er ganske blottet for Livets Alvor, Svi- 
gersøn ! 

Povl 
Vi er „Des** . . . 

Fuldmægtigen 
Hvad siger Du? 

Povl 
Vi er „Des", siger jeg. 

Fuldmægtigen 
Ja, det er ogsaa en af disse „frisindede" 
Opfindelser, at man ikke længer kan sige Du 
til sine nærmeste! 

Fruen 
Fredrik skal tages med det gode, saa kom- 
mer man længst med ham. 

Povl 
muntert til at begynde med. 
Det er rigtig, Svigermoder! — Og Fredrik 
er simpelthen Eventyret i Familien Hamann! 
Hvis jeg ikke havde ham, kunde jeg aldeles 
ikke holde ud at være gift med Jer! Fredrik er 
et Menneske, derfor elsker jeg ham ... I 
andre er ikke andet end „levende Billeder"! 

Fredrik 
Jeg elsker ogsaa Dig, Povl! Du er den 
eneste . . . 

Povl 

leende. 
Ja, Tak, Tak, Frida! ... Og Tak for 
Skeerne! Skulde det være en anden Gang, saa 
please, værsartig, tag for Dig af Retterne! 

Fuldmægtigen 
De ødelægger ganske den Dreng for os, 
Povl! 

Gustav Wied: Ranke Viljer. 4 

Povl 
Det gør jeg! — Ligesom De, Svigerfader, 
har ødelagt Ester for mig! 

Fruen 
beroligende. 
Saa, saa lille Povl . . . 

Povl 
Ja, nu gaar jeg . . . Jeg har faaet et Brev 
her, som jeg maa svare paa . . . (Bukker.) Und- 
skyld, at jeg et Øjeblik begyndte at blive al- 
vorlig; jeg skal aldrig gøre det mere. (ind paa 

sit VærelseO 

Pause. 

Fredrik 
tager stille Hat og Stok. 

Fuldmægtigen 
Hvor skal Du hen? 

Fredrik 
Naar man jager min eneste Ven ud af hans 
Yndlingsværelse, har jeg kun at fortrække . . .. 

Fuldmægtigen 
Du bliver her! 

Fredrik 
Adieu . « . (Bukker som forhen Povl. — Ud gennem 
Køkkenet.) 

Fruen 

Ham er Du saagu' da Dus med, véd jeg, 
Thomas; men se, om det nytter! (Pause.) Naa, 

ja saa kan vi vel sjokke af . . . Ester har jo 
Vadskerkone. 

Fuldmægtigen 

til Ester, der har staaet stiv og kold. 
Sig mig, Datterlil, er Povl ogsaa ond imod 

Dig? 

Ester 

Ond . . . næi . . . Han sidder paa sit Væ- 
relse og skriver, og jeg sidder paa mit og keder 
mig . . . 

Fuldmægtigen 

Saa— e . . . Jamen, naar I spiser? 

Ester 
Saa skændes vi. 

Fuldmægtigen 
Ja, det gør jo alle Mennesker; men . . . 

Ester 
Og saa køber han Lakstøvler . . ^ og vi har 
kun akkurat til Husholdningen ! Og saa laver han 
saadan et Værelse og køber Møbler og Blomster 
. . .og jeg, der trænger saa haardt til et hvidt 
Silkeliv til min sorte Nederdel . . .! Og nu har 
jeg ogsaa opdaget, at han . . . (standser.) 

Fruen 
Hvad har du opdaget . . .? 

Ester 

. i Udbrud. 
Jeg vilde ønske,. at vi aldrig var bleven gift! 

Vi passer aldeles ikke sammen. Der er ikke 
Alvor skabt i ham; og jeg, der er saadan et 
dybt Gem}^ og sidder inde med saa megen Kær- 
lighed . . . men det gør han bare Nar af . . . 

Fuldmægtigen 
Ja, hvad sagde ikke jeg i sin Tid . . . Men 
din kære Moder ... 

Fruen 
Hvis Du tror, Thomas, at det kan nytte at 
forbyde to unge Mennesker . . . Hvad holder 
man ellers Bal for! 

Ester 

Nej, hvis I havde forbudt det, saa vilde jeg 
netop have haft ham ! — Men I skulde ikke have 
overtalt mig til at vende tilbage til ham, da jeg 
i Fjor .... 

Fruen 

Kære Ester, man forlader ikke paa den Maade 
sin Mand! — Nu ser Du, hvorledes din Fader 
og jeg har holdt ud sammen; det bør være Dig 
et Eksempel . . . Men man maa, som vi, lære 
at bøje og læmpe sig efter hinånden, for at der 
kan opstaa fuld Harmoni . . . æ-æ . . . (Entré- 
klokken ringer.) Aa Gudskelov, der kommer nogen! 

Skolebestyrer Hamann 

hurtig ind. 

glad imod ham. 
.Er det Dig, Svoger Mathias . . .! 

Bestyreren 
kysser hendes Haand. 
Jeg kommer desværre ikke i nogen glædelig 
Anledning, Svigerinde ... 

Fruen 
Ikke i nogen glædelig Anledning . . . 

Bestyreren 
Nej . . . 

Fruen 
Hvad er der hændet.? 

Bestyreren 
Der er hændet det, at . . . 

Fuldmægtigen 

demonstrativt. 
Goddag, Mathias! 

Bestyreren 
Goddag, goddag, Thomas! — Goddag, Ester- 
mor! — Er Povl hjemme? 

Ester 
Hvad er der med Povl? 

Bestyreren 
. Der er det, kære Ester, at jeg, hvor ondt det 
end gør mig, ser mig nødsaget til at give ham 



54 



sin Afsked fra Skolen ... i det mindste fore- 
løbig. 

Fruen 
Afsked? Og hvorfor.^ Børnene er jo saa til- 
freds med ham. 

Fuldmægtigen 
Afsked? . . . Det kan der ikke være Tale 
om ; det vil skade mig i Ministeriet ... Og jeg, 
der snart skal have 25 Aars Jubilæum. 

Ester 
Er det Bogen, han har udgivet? 

Bestyreren 
Desværre, det er Bogen, ja . . . 

Fruen 
Men hvad er der da sket, Mathias? Bogen 
alene kan da ikke . . . 

Povl 
i Doren fra sit Værelse. 
Goddag, Hr. Bestyrer! Jeg kunde kende Deres 
Stemme . . . Der er sket det latterlige, Sviger- 
moder, at der er blevet beordret „offentlig Til- 
tale** imod mig for „utugtig Skrivemaade" . . . 
Jeg fik netop Meddelelse derom i Brevet før. 

Fuldmægtigen 
Offentlig Tiltale! Imod min Svigersøn! 

Povl 
muntert. 
Ja, er det ikke uforskammet? 

Ester 
Og det ler Du af? 

Povl 
Ja, kære Ester, i et lille graat Land som 
nærværende, hvor en Paraply er den obligate 
Konfirmationsgave, man giver Ungdommen med 
ud i Livet, bør man dog virkelig være glad selv 
for den mindste Solstraale. 

Ester 
Solstraale , . .!? Der ser I! 

Fuldmægtigen 
Kalder Du . . . De det en „Solstraale" at 
blive puttet i Kaschotten? 

Povl 
Ja, . . . aandelig set! Det er dog altid en 
Afveksling! 

Bestyreren 
Kære Povl Abel, nu driver De Spøgen for 
vidt . . . 

Povl 
Spøgen . . .? Det er sandelig mit ramme 
Alvor! 

Fuldmægtigen 
Og Du tænker slet ikke paa den Skam og 
Skændsel, Du vælter over paa vor Familie? 

Povl 
Ikke Spor! 

Fruen 
beroligende 
Saa, saa, kære Povl . . . 

Fuldmægtigen 
Ester, DatterlU, jeg haaber, Du véd, hvad 
Du har at gøre! 

Bestyreren 
Men kære, bedste Thomas dog . . .! 

Fruen 
Er du blevet forrykt, Thomas! Vil Du tvinge 
din Datter til . . . 

Ester 

om Halsen paa Faderen. 
Jeg gaar med Dig! . . . Jeg bliver ikke en 
Time længere i dette Hus! 

Bestyreren og Fruen 

vil tale. . . 

Fuldmægtigen 
om bag en Stol. 

Hyss! — Min Datter har Ret . . . Hun og 
Povl kan ikke længere blive sammen! Jeg kan 
ikke som kongelig Embedsmand have en Svi- 
gersøn, der staar brændemærket i den offentlige 
Mening . . .! Og saa kan min Hustru og min 
ærede Broder sige og mene, hvad de vil! 
Povl 

rolig. 

Jeg deler ganske Hr. Fuldmægtigens Op- 
fattelse. 

Ester 

frem ,mdd ham. 

Gør Du, Povl? 

Povl 
Naturligvis! Jeg kan da ikke forsvare at slæbe 
Dig og din „kongelige" Fader med paa Ska- 
fottet. 

Ester 

ubehersket. 
Er det hende, den anden? 

Povl 
Hvilken „anden"? 

Ester 
Hende med Brevene . . .! Hende med „Guld- 
haaret"? 

Povl 
smilende. 
Saa De gaar i mine private Gemmer, lille 
Fru Abel? 

Ester 
Det er hende, Du vil have ... det er der- 
for, Du vil af med mig I 

Povl 
Jeg maa gøre Dig opmærksom paa, lille 
Ester, at det var Dig, der „sagde op"! 

Ester 
Og jeg skal sandelig ikke længere staa Jer 
i Vejen! 

Fuldmægtigen 
Det var Ret, Datterlil ... Du har din Faders 
ranke Vilje! 

Ester 

tæt foran Povl. 
Du ser mig aldrig ipere . . . aldrig! (Ud i 
Entreen.) 

Povl 

bukker. 

Fuldmægtigen 
Jeg skal tillade mig en af Dagene at sende 
Dem min Sagfører, Hr. Abel! (Ud efter Ester.) 

Povl 
bukker. 

Fruen 

forvirret. 

Kære Mathias, vi maa . . . Undskyld, Povl, 
men vi maa da ved Gud i Himlen . . . Kom, 
Mathias, de to gale Mennesker ... (Ud med Be- 
styreren.) 

Povl 
bukker for tredje Gang — og synker derpaa leende ned 
paa en StoL 
Hvad Guderne har adskilt, skal intet Men- 
neske sammenføje! 

Tæppe. 

Povl Abels Ungkarlehjem. — Arbejdsværelset. 

I Baggrunden Dot til Povls Soveværelse og Dot til 
Entreen. 

Til haj re to Fag Vinduer; imellem dem et Fortepiano. 
— Ude paa Gulvet paa skraa foran Fortepianoet en Chaise- 
longue. 

Til venstre nede mod Forgrunden Povls Skrivebord 
fra fOTSte Akt; op mod Baggrunden Dot ind til Enkefru 
Truelsens Lejlighed. — 

Eftermiddag. — 

Povl og Enkefruen i Samtale. 

Povl 
... Og sikket Held, at mine Værelser her 
netop skulde staa ledige. 

Enkefruen 
Jeg ha'de saamænd ligesom haft en Anelse 
om det, Hr. Abel . . . Folk lever jo ikke gerne 
længe sammen i vore Tider. 



60 



Povl 
Nej, det er ikke nemt at være gift ret meget 
ad Gangen. 

Enkefruen 
Der er dog mange, der tror paa Ægteskabet, 
Hr. Abel ... 

Povl 
Der er ogsaa mange, der tror paa Muhamed, 
Truelsen . . . 

Enkefruen 
Ja-e . . . Vorherre var nu saa naadig at ta' 
Truelsen, forinden det blev rent galt, og gi' mig 
denne her Klassekollektion ... 

Povl 
Ja, Friheden! Den gyldne, skinnende Frihed 
• . . og saa en Lotterikollektion, naar man bliver 
gammel! 

Enkefruen 
Tja-e . . . Men der er nu alligevel det ved 
Friheden, at den ligesom trykker, naar man har 
den; og saa længes man efter at blive bundet 
igen. 

Povl 

De har dog bevaret Deres! 

Enkefruen 

Det har jeg . . . men det er vist mere, fordi 

jeg er lidt til Aars; ellers havde jeg s'men ikke 

haft noget imod at friste Lykken engang til . . . 

tyndere end med Truelsen kunde den da ikke 

blive. — Apropos: Hr. Abel har da vel ikke i 
Sinde at forny en Omgang igen med hende, 
Frøken Lustig . . .? Jeg saa hende lumske om 
her nedenfor i Gaar? 

Povl 
Ih Gud fri og bevare mig, Truelsen; jeg var 
himmelglad, da jeg slap hende! — Hvordan ser 
hun for Resten ud nu? 

Enkefruen 
Ja, hvordan ser saadan nogen ud, Hr. Abel 
. . . man kan jo ikke se dem for bare Haar! 
Men et ledt Stykke paatrængende Pigebarn var 
hun da. 

Entréklokken ringer. 

Enkefruen 

Det ringer . . . (Ud. — Hurtig ind igen.) Du 

Almægtige, det er en Politibetjent, som vil tale 
med Dem! — Tror De, det er Bogen? 

Povl 
Det er det vel ... 

Enkefruen 
Skal jeg sige, at De er gaaet ud . . . det er 
jeg vant til fra de andre Logerende med Reg- 
ninger og saadan? 

Povl 
Nej, lad De ham bare komme. 

Enkeeruen. 

i Deren. 

Værsgod, Hr. Betjent . . . 
Betjenten 

ind. 

Er det Hr. Povl Abel med Tilladelse? 

Povl 
Jo . . . til Tjeneste . . . 

Enkefruen 

ind i sin Lejlighed. 

Betjenten 
Jeg har et Brev til Hr. Abel fra Assistent 
Rørbye . . . Assistenten vilde være kommet selv, 
men blev forhindret ved Tjeneste. 

Povl 

faar Brevet.. 
Tak . . . Skal der Svar? 

Betjenten 
Ja, Assistenten bad mig bringe Besked, hvis 
jeg traf Herren. 

Povl 
bryder Brevet og læser. 
. . . Det er den stiveste! — Sig til Hr. Rør- 
bye, at jeg skal nok komme ... Og hils mange 
Gange og sig Tak. 

Betjenten 
Det skal jeg - . . Farvel! (Ud.) 

Povl 

læser atter Brevet. — Leende. 
Nu bliver han sgu snart for eventyrlig 
igen . . .1 

Stemmer i Entreen. — Enkefruen ind med Gerhard 
KoNiK og Frue. — Gerhard har en Rulle Karton under 
Armen. 

KoNIK 

Var han her for at krebse Dig, Knutten 
derude? 

Povl 
Nej, endnu ikke . . . Goddag, lille Fru 

Linel (Omarmer hende.) 

KoNIK 
skiller dem. • 
Naa, naa, riaa! Pigen er min! 

Enkefruen 
Hvor er det dog dejligt saadan at se alle 
sine gamle Venner igen! 

KoNIK 

I lige Maade, Truelsen! — De er bleven 
mager af Længsel, synes jeg. 

Enkefruen 
Aa-r, De . . .! 

Fru Konik • • 
Ja, han er den samme. Fru Truelsen: uop- 
dragen (kærtegner ham) Og uimodstaaelig/ . 

KONIK 

Rør mig ikke! 

Enkefruen 
Og hvor er det dog yndigt engang imellem 
at se et Ægtepar, der godt kan lide hinanden! 
(Hilsende og smilende ind i sin Lejlighed.) 

Povl 
Ja, saa sidder jeg altsaa her igen, kære Børn, 
og lovsynger Herren som Ungkarl paa tredje 
Maaned! 

Fru Konik 
Fy, Povl Abel, hvor kan De tale saadan . . . 

Konik 
Tale, Kone . . .? Povl var faldet saa dybt, 
som en Mand kan falde: han havde giftet sig. 
Og nu da han atter staar oprejst, skulde han saa 
ikke have Lov til at lovsynge? 

Povl 

med et lille Suk. 
Ak ja, I kan sagtens; I sidder oven over alle 
Tordenbyger med hinanden om Livet . . .! — 
Men er det i Grunden ikke sommetider lidt 
kedeligt? 

Fru Konk 

indigneret 

Kedeligt . . .! 

Konik 
Se, hvor hun rejser Børster! Véd Du, hvad 

jeg kalder hende? Krigskammeraten! (siaarenArm 
om hende.) O, du min Stadige lille ny Fornøjelse ! 

Fru Konik 

ind til ham. 

Rør mig ikke! — Aa, Povl, hvorfor holdt 
De dog ikke af Deres Kone! 

Povl 
Jeg holdt virkelig meget af hende! Og hun 
holdt ogsaa af mig, sagde hun ... men hun 
kunde bare ikke lide mig ! (Med Vin og Cigarer.) 
Skaal, kære Venner! Og Tak for Jer Trofasthed 
mod hinanden ... og imod mig! 

Konik 
Prosit! — Men kan Du nu vare Dig for 
Fruentimmerne i Fremtiden, lille Povl? 

Povl 
Ja, Du kan tro det! Man sælger kun sin 
Førstefødselsret een Gang i sit Liv. — Intet 
„Hus", ingen Kone, ingen Svigerforældre og intet 
Vrøvl! Sikke Bøger, jeg vil kunne skrive! Jeg 
har allerede Ideen til een, og den skal hedde: 
Frihed! 

Konik 
Den skulde du sku ta* og skrive i Tugt- 
huset! 

Povl 
Det er lige akkurat netop, hvad jeg vil! 

Gustav Wied: Ranke Viljer. 5 

Fru KoNiK 

smilende. 

I Mandfolk bliver da heller aldrig voksne . . . 
Men det er derfor, vi saa godt kan lide Jer! 

KoNIK 

Stille, Høne! — Jeg tror nu desværre ikke, 
Du kommer der, lille Povl. 

Povl 
Det vil jeg da haabe, saadan som jeg har 
glædet mig! — Jeg har jo skrevet Bogen bare 
for at komme i Tugthuset; jeg vilde ha* den 
Oplevelse med! — Og hvorfor mener Du nu 
pludselig, at jeg ikke skulde komme der? 

KoNIK 

Den ny, frisindede Regering, min Dreng! 

Povl 
Hvad den? Hvad Forandring skulde den 
gøre? 

KONIK 

Forandring . . .? Er Du blød! Tror Du, at 
den vil gaa med til det Sædelighedssludder? — 
Nej, lille Ven, nu bliver der anderledes at leve 
i Dannevang, nu Frihedens Forkæmpere er kom- 
met til Roret! 

Povl 

Mon? 

KONIK 

Hvor kan Du dog sige „mon", dit Fæ! Man 
maa dog holde paa sine Idealer. 

Povl 
Ja, det sagde min „salig" Svigerfader ogsaa 
... for et Par Maaneder siden. 

KONIK 

Ja, Dødogpine, din Svigerfader! ... Er han 
gaaet? 

Povl 

Ork nej! Han „sidder" saamænd alt, hvad 
han kan med Beg i Bukserne! Han skal jo snart 

ha' 25 Aars Jubilæum? Men nu skal Du 

vel til at karrikere „Idealerne"? 

KONIK 

Er Du tosset, der har jeg sgu allerede gjort! 
. , . Her skal Du se dem alle ni! (RuUer den med- 
bragte Karton op.) 

Povl 
brister i Latter. 
Du kommer Fa'en hakke mig vist desværre 
i Tugthuset før jeg! 

Fru Konik 
Nej, han gør ikke; for det Billede skal ikke 
offentliggøres. 

Povl 
Hvad skal det ikke!? 

5* 

KONIK 
ilde tilpas. 

Han, Skolebestyreren, Du véd, vil ikke ha' 
det . . . 

Povl 
Hvad kommer det ham ved? 

Fru Konik 
Jo, for han er frisindet ... og Gerhard har 
maattet love ham for Fremtiden kun at tegne 
alvorlige Billeder. 

Konk 
Du, Povl, ser Du mig . . .? Kun »alvorlige" 
Billeder . . .! Jeg ta'r Kyankalium paa det ene 

Surbrød, Line! 

Povl 
Er Du da blevet ansat ved den Skole? 

Fru Konik 

glad. 

Nej endnu ikke; men vi var oppe at tale 
med Bestyreren i Gaar. Og det gaar nok i Or- 
den. 1500 Kroner fast om Aaret! ... Og Du 
har lovet det for Børnenes Skyld, Gerhard! 

Povl 
Gerhard, Gerhard, at ogsaa Du skulde lade 
Dig knægte! Det vilde jeg dog have forsvoret! 

Konik 

fortabt. 

Hvis Du havde en Kone hængende ved det 

ene Ben og fire uopdragne Unger af begge 
Køn ved det andet, saa vilde Du sgu ogsaa 
synke . . . 

Povl 
Aldrig! — Og jeg, der saa sikkert havde 
stolet paa Dig ... Nu skulde vi to rigtig til at 
ha' mulet Borgerskabet! 

Fru Konk 
Lad nu være at staa der og gøre ham ked 
af det, Povl Abel . . . 

Fredrik 

er stille gledet ind fra Fru Truelsens Lejlighed. — Han 

har en Buket Markblomster i Haanden og ser noget træt 

og medtaget ud. 

Goddag . . . Undskyld . . . Jeg er kommet 
op igennem Truelsen . . . 

KONIK 

Goddag, Hamann . . . Naa, De har da ikke 
svigtet Povl, ser jeg. Tak for det! — Han staar 
netop her og beklager sig . . . 

Fredrik 
Før bliver Schweiz et Lavland, Hr. Konik! 
— Goddag Frue . . . 

Povl 
Hvordan er det Du ser ud? Har Du sovet 
paa Fælleden i Nat? 

Fredrik 
rækker ham Blomsterne. 
De er til Dig ... Jeg er gaaet hjem fra 
Helsingør, saa jeg har ikke faaet Tid til . . . 

Fru Konik 
Gaaet . . .1? 

Konik 
stadig i en nedstemt Tone. 
Er De blevet kongelig Kurér? 

Fredrik 
Ak ja, gid jeg var, Hr. Konik; jeg elsker 
Fodture . . . Aa, Du skulde ha set Solen ude 
over Sundet i Morges, Povl ... det var vid- 
underligt! 

Povl 
Hum . . . Men Pladsen, Du søgte, fik Du 
vel ikke? 

Fredrik 

Nej . . . der var en anden Rakkerpukkel, som 

havde bedre Anbefalinger . . . Men det vilde 

jeg helst tale alene med Dig om . . . Gud, der 

sagde jeg vist noget' uforskammet, Fru Konik? 

Fru Konik 
Aldeles ikke, kære Hr. Hamann ... Vi 
skulde lige til at gaa. 

Fredrik 
Maa jeg tage et lille Glas Vin, Povl ... det 
vil styrke mig? 

Fru Konik 

Nu skal jeg . . . (Skænker.) 

Konk 
Skal De ikke ha' en Cigar? 

Fredrik 
Tak, jeg ryger kun Cigaretter . . . (Haler nogle 
store, fede Cigaretter frem og tænder en.) 

KONIK 
afsides til Povl. 

Jeg synes, Du er saa studs imod ham . . . 
det er sgu Synd! 

Povl 
Jamen . . . 

Konik 
Nej, det er sgu Synd ! Han holder saa meget 
af Dig . . . Har han „laant" fornylig? 

Povl 
Han har gjort det, der er meget værre. 

Konik 
Storartet! Og hvad er saa det? 

Povl 
Det kan jeg ikke fortælle Dig nu. 

Konik 
Har han myrdet sin Svigermoder? 

Povl 
leende. 
Aa, nej . . .! 

KONIK 

Det var kedeligt! Jeg vilde saagerne kende 
en Morder! — Kom saa, Linemor; lad os saa 
gaa hjem og være alvorlige. 

Fredrik 

til Fru Konik. 

Farvel, Frue . . . Først i Graven er der 
Fred . . . ! (Konik og Frue ud fulgt af Povl.) 

Fredrik 
sidder tankefuld paa en Stol. — Hans Cigaret der. 

Povl 

ind. — Strengt. 

Hvor kan nu saadan noget falde Dig ind, 

Frida, at løbe bort fra et Hotel midt om Natten 

uden at betale? — Du bliver snart for morsom! 

Fredrik 
sygt. 
Saa Du ved det allerede . . .? 

Povl 
Politiet har været her. 

Fredrik 
Har Politiet . . .! 

Povl 
Hvor kan Du indlade Dig paa saadan noget. 
Du maa jo dog vide, at det ikke kan gaa! 

Fredrik 
Jamen, kære Povl, jeg ha' de virkelig ingen 

Penge . . . 

Povl 
Hvad Fanden vilde Du saa paa Hotel da? 

Fredrik 
tager sig til Hovedet. 
Du taler saa højt . . . Maa jeg skænke mig 
et lille Glas Vin til . . .? (Skænker og drikker.) 

Povl 
Naa . . .? 

Fredrik 
Jeg søgte jo den Plads dernede, véd Du, og 
det gør altid et godt Indtryk at bo lidt pænt 
... Og ha'de jeg faaet Pladsen, saa ha'de jeg 
naturligvis bedt om Forskud og betalt . . . 

Povl 
Men nu vilde Du snyde! 

Fredrik 

tager sig atter til Hovedet. 

Jeg kan ikke forstaa, at Du med din fine 

Natur kan bruge saadanne Udtryk, Povl . . . 

.Snyde"! Jeg havde jo skrevet mit rigtige Navn 

i Fremmedbogen. 

Povl 
Ja ... og eet til! 

Fredrik 
Saa det ved Du ogsaa . . .? 

Povl 

Hvad tror Du, at Onkel Mathias vilde sige, 
hvis han fik at vide, at Du havde udgivet Dig 
for hans Søn? 

Fredrik 

Det synes jeg nu ved Gud i Himlens højeste 
Rige ikke, Du skulde angribe mig for, Povl . . . 
det var for at skaane mine Forældre ... de 
har saamænd haft Sorger nok i den sidste Tid! 
— Var det Politiet selv, der . . . 

Povl 
Ja, det var en Ven af mig, som underhaanden 
sendte mig Besked. 

Fredrik 
Det var virkelig nydeligt af ham . . . Hvor 
stor er Summen? 

Povl 
27 Kroner og 40 øre ... Du har ikke 
levet paa bare Klipfisk! 

Fredrik 
Man maa da spise som de andre paa saa- 
dan et Sted . . . (Haanden tu Hovedet.) Og saa 
trængte jeg virkelig saadan til et Glas Vin efter 
Skuffelsen . . . 

Povl 
Pengene skal betales inden i Morgen Klok- 
ken 12." 

Fredrik 
Skal de ... . 

Povl 
Jeg har ingen at undvære. 

Fredrik 
Jeg vilde aldrig ha' bedt Dig om dem allige- 
vel, Povl; Du har saamænd haft Bryderier nok 
med mig . . . Men kunde Du ikke bare laane 
mig dem til midt i næste Uge . . .? 

Povl, 
der længe bar haft ondt ved at skjule sin Munterhed. 

Naa, ja det kan vi tale om senere . . . Gaa 
nu ind og gør Dig lidt i Stand. Du ser ud, 
som om Du ha*de ligget i en Grøft. 

Fredrik 
Der har jeg skam ogsaa . . . ude paa Ere- 
mitagesletten ... Du kan ikke tro, hvor der 
var dejligt! 

Povl 
Ja, gaa nu ind og vadsk Dig . . . 

Fredrik 
lydig. 
Ja . . . Det er nu ogsaa min Opdragelses 
Skyld; Mor forkælede mig, og Far bestilte ikke 
andet end at skælde mig ud . . . Jeg skal aldrig 
glemme Dig din noble Opførsel, Povl ... ved 
Gud i Himlens højeste Rige! (ind i Sovekammeret. 
D^ren bliver staaende aaben.) 



76 



Povl 
efter en Pause. 
Hvorledes staar det til hjemme hos dine 
Forældre, Frida? 

Fredrik 

fra Soveværelset. — Han er nu ganske Karl igen. 
Tak, udmærket! — Ester tager Sagen tem- 
melig rolig; hun har jo ikke min dybe Natur. 

Povl 
Nej! 

Fredrik 
Og Fader er ved at gaa over til den ny 
Regering. 

Povl 
Pokker heller, da! 

Fredrik 
Jo, ved Gud! Men jeg tror nok, det er 
Moder, der . . . Han skal jo snart have Jubi- 
læum. 

Povl 
Ja, Marie er en sund Natur! 

Fredrik 
Hun har ogsaa faaet Ester til at stryge sit 
Haar fra Panden. 

Povl 
Det var Fandens! Og det har jeg slidt for i 
tre Aar! — Det klæder hende vel storartet? 

Fredrik 
Vidunderligt, kan Du tro! . . . Men de er 

vist begyndt at blive lidt kede af hende der- 
hjemme; hun koster jo ... nu de ogsaa har 
mig ... Og Du tjener jo ingenting . . . 

Povl 
Ikke foreløbig, nej I . . . Men det kommer vel. 

Fredrik 
frem i Dåren. 

Jeg har for Resten noget at sige Dig . . . 

Povl 
Fra Ester? 

Fredrik 
Nej, hun forstaar Dig ikke . . . (Vrider sig.) 
Næ-e, det er fra . . . 

Povl 
Naa? — Staa nu ikke der og lav Prop- 
trækker! 

Fredrik 
Det er fra . . . Othella . . . Frøken Lu- 
stig . . . 

Povl 
Saa Du vedligeholder det Bekendtskab? 

Fredrik 

ivrig. 

Jeg vil sige Dig, Povl, at jeg først rigtig har 
lært hende at kende, efter at Du havde forladt 
hende! 

Povl 

Se, se! 

Fredrik 
ind. 
Gud ja, saadan rent platonisk naturligvis! 
— Men, hvor er hun dog smuk og aandfuld 
... Og saa er hun kun 23 Aar. 

Povl 
Det passer, for hun var seksogtyve, da jeg 

kendte hende. 

Fredrik 
Og som hun elsker Dig! Hun har aldrig 
elsket andre end Dig, siger hun. 

Povl 
Naa ikke . . .? 

Fredrik 
Hun kommer herop om lidt. 

Povl 
forfærdet. 
Hvad gør hun? Er Du gal, Mand! 

Fredrik 
Jeg mødte hende nede paa Hjørnet før . . . 
Hun er bare løbet hjem for at tage et bedre 
Liv paa. 

Povl 
Ikke Tale om, at jeg vil se hende for mine 
Øjne! 

Fredrik 
Det er ved Gud i Himlen Synd, Povl! Du 
ved ikke, hvor glad hun blev, da jeg forleden 

fortalte hende, at Du var bleven ugift igen og 
boede heroppe. 

Povl 
Og det har Du fortalt hende, dit Bæst! 

Fredrik 
Ja ... Og Du har heller ikke godt af at 

være Saadan alene . . . (Der bankes diskret paa En- 
trédøren.) Der er hun! (Hurtig ud.) 

Povl 
Frida . . .! (Leende, halvt utilpas.) Nej, det er 
dog for galt! 

Fredrik 
ind med Othblla ved Haanden. 
Her er hun . . .! Er hun ikke dejlig! 

Othella, 
ken og frisk med radgult/ purret Haar. 
Povl . . * her har Du mig ... 

Povl 
Ja, kære Othella, jeg er naturligvis umaadelig 
henrykt ved at se Dig saa ung og ugnavet af 
Tidens Tand ... Og jeg er dybt rørt over den 
kære Fridas Omsorgsfuldhed, men . . . 

Othella 

om Halsen paa Povl. 

Ingen „men**, ingen „men", ingen „men" . . .! 
(Tager Hat og Jacket af.) Frida, vil De hænge mit 
Tøj ud i Entreen! 

Fredrik 
Er hun ikke storartet! (Ud med T«jct) 

Povl 
Bedste Frøken Lustig . . . 

Othella 
S'maul Junge! Jeg bliver her i Aften; og vi 
vil ha* det hyggeligt; og saa skal jeg nok for- 
svinde I 

Povl 
smilende, halvt overvunden. 
Dit Humør har Du da beholdt ... og dit 
Guldhaar. 

Othella 
om Halsen paa ham. 
Ja ... er Du saa ikke en lille bitte Smule 
glad over at se mig? 

Povl 

leende. 

Nej, det véd Gud, jeg ikke er! 

Othella 
Vrøvl! — Du spørger slet ikke, hvordan jeg 
har haft det? 

Povl 
Nej, hvad kommer det mig ved. 

Othella 

Uf-f . . .! (Fra ham; ser sig om i Stuen.) Frida, 

De maa hjælpe mig at ordne lidt om ; vi vil ha* 

det akkurat som i gamle Dage! (Sætter sig paa 
Chaiselonguen og vinker.) Povl . . . 

Povl 
Nej . . . 

Othella 
Jovist! . . . Komse, komse, komse . . .! 

Povl 
leende. 

Ikke Tale om! 

Fredrik 
Det er ved Gud Synd, Povl! 

Othella 
Han kommer nok, Frida! (Til Povl.) Komse, 
komse, komse! 

Povl 
langsomt hen til hende. 

Othella 
Sitze, sitze, sitze . . .! 

Povl 

sætter sig og kysser hende. 

Djævleunge! 

Othella 
ind til ham. 
Er Du saa ikke glad over, at jeg er kommet! 

Povl 
Nej! 

Othella 
Jo, Du er; jeg kan se det paa dine Øjne! 

(Kysser ham. — Rejser sig.) Kom Saa, Frida, Og hjælp 
mig! (Giver sig til at flytte om paa Møbler og Sager.) 
Gustav Wied: Ranke Viljer. 6 

Fredrik 
afsides til Povl. 
Er Du saa ikke glad, Povl? 

Povl 
Du maa værsgod se at faa hende af Sted snart! 

Fredrik 
Gud-d . . .! 

Othella 
Hvad er det, I stikker Hovederne sammen om? 

Povl 

Det er mig, der siger til Frida, at han maa 

se at faa Dig af Sted lidt hurtigt, ellers ender det 

galt. 

Othella 

Bare det vilde! — Kom saa og hjælp mig, 

Frida! 

Frida 
hen at hjælpe. 

Othella 
Og saa vil vi ha' en af vore smaa hygge- 
lige Soupeer, Povl. 

Povl 
Ikke Tale om! 

Othella 
„Ikke Tale om" . . .! Man kan høre, at 
Mennesket har været gift! Saadan sagde Du ikke 
i gamle Dage. 

Fredrik 
Aa, jo, hvad, Povl, lad os faa en Soupél 

Othella 
Vel skal vi ha' en Soupé! ... Jeg betaler 

. . . (Tager sin Portemonnæ frem.) Frida, vil De . . . 

Povl 
leende. 

Dit Utyske! — Frida, kom her, her er Penge. 

Othella 
Saadan skal I ha* det, I Ægteherrer! (Plukker 
et Par Sedler ud af Povls Tegnebog.) Og nu maa vi 
se at faa fat i gamle Truelsen . . . Jeg glæder 

mig til at se hendes Ansigt! (Trykker paa en elek- 
trisk Knap.) 

Povl 
vil uvilkaarllg forhindre det; men naar det ikke. 

Enkefruen 

ind; staar som en Saltstette, da hun ser Othella. 

Othella 

frejdig. 

Goddag, Fru Truelsen; hvordan lever De? 

Enkefruen 
Tak . . . særdeles vel . . . (Lille Pavse.) 

Othella 
Jo Tak, jeg har det ogsaa rigtig godt . . .! 
— Hør kære Fru Truelsen, vi skulde ha' et lille 
Gilde; vil De være saa god at overlade os nogle 
Tallerkener og Glas, og hvad vi ellers har Brug 
for . . .? 

Enkefruen 
ønsker Hr. Abel at indtage Maaltider, er det 
mig, der staar for Arrangementet, min gode 
Frøken! 

Othella 
Nej, lille Truelsen, De taV Fejl! Fra i Dag 
af er det mig, der staar for Styret. — Kom, 
Frida, lad os se, hvad der er ude i Køkkenet! 
(Bort med Fredrik gennem Enkefruens Lejlighed.) 

Enkefruen og Povl 
betragter tavse hinanden. 

Enkefruen 
Er De en Mand? 

Povl 
Nej! 

Enkeeruen 
Og De sagde før, at . . . 

Povl 
Ja . . . 

Enkefruen 
Og nu . . . 

Povl 
Nu er hun her! 

Enkefruen 
Jag hende paa Porten! 

Povl 
Kan ikke, Truelsen . . . nænner det ikke . . . 
Pigen er saa glad . . . ! 

Enkefruen 
Hæ . . .! Mandfolk skulde bindes! (Omkring 
og ud.) 

Povl 
leende op og ned i Værelset — Lægger sig paa Chaiselonguen. 

Der bankes gentagende Gange paa Døren fra Entreen. 

Povl 
herer det omsider. 
Er der flere endnu? — Værsgod! 

Kammerherreinden 
ind. — Lille, sortklædt. 

Povl 

op ffa Chaiselonguen; overrasket. 

Kammerherreinden . . .! 

Kammerherreinden 

smilende. 
Hende selv, ja ... De holder jo aabent Hus, 
mie Abel . . .? 

Povl 
forvirret. 
Hvorledes mener . . . 

Kammerherreinden 
Gadedøren- stod paa vid Gab. 

Povl 
Saa-e . . .? Saa maa man have glemt at 
lukke den. 

Kammerherreinden 
Rimeligvis . . . ! Vil De byde mig en Stol . . . 

Povl 
Aa . . . undskyld . . . jeg . . . (Skyder en 
Stol frem.) 

Kammerherreinden 
sætter sig. 
De er saa distrait, kære Abel . . . Kommer 
jeg til Forstyrrelse? 

Povl 
Aldeles ikke . . . Jeg laa vist og blundede 
. . . Tværtimod! Jeg er henrykt over at se 
Deres Naade her hos mig. 

Kammerherreinden 
Naa, er De det . . .? — Vi er nok flyttet.? 

Povl 
Ja, vi . . . jeg er flyttet, ja . . . Lejligheden 
blev mig for dyr. 

Kammerherreinden 
Saa De er begyndt at lægge Dem efter 
Økonomi? 

Povl 
Mine faste Indtægter er blevet mindre ... 
Jeg er ikke længere ansat ved Skolen. 

Kammerherreinden 
Afskediget paa graat Papir? 

Povl 
Ja-e ... 

Kammerherreinden 
Og Fruen . . . 

Povl 
Fruen, ja . . . 

Kammerherreinden 
Hun har maaske ogsaa givet Dem Afsked! 

, Povl 
Deres Naade ved det . . .? 

Kammerherreinden 
Jeg ved det, ja ... ! skønt Herren ikke har 
fundet Anledning til at underrette mig derom. 

Povl 
Jeg mente . . . jeg . . . 

Kammerherreinden 
Sig kun ligefrem, lille Ven, at De flovede 
Dem, fordi Deres gamle Madmoder dog endte 
med at faa Ret. 

Povl 
smilende. 

Ja . . . 

Kammerherreinden 
om mod ham. 

Hør, kære Povl Abel, hvad er det dog for 
frygtelige Historier, man hører om Dem! 

Povl 
Historier . . . 

Kammerherreinden 
Nu skal De jo igen have udgivet en forfær- 
delig Bog ... og som oven i Købet har bragt 
Dem i Konflikt med Politiet! 

Povl 
Jeg er dybt nedbøjet, Deres Naade . . . 

Kammerherreinden 
De er Pokker, er De! De sætter naturligvis 
en Ære i Deres Slcændsel . . . Naa, men lad os 
nu ikke spilde Tiden med at tale om det. Jeg 
er kommet herop for at snakke fornuftigt 
med Dem . . . Sæt Dem her ved Siden af mig! 

Povl 
sætter sig. 

Kammerherreinden 
De har i mig, kære Povl Abel, en moderlig 
Veninde, der aldrig vil glemme Dem Deres Ven- 
skab for min stakkels Søn . . . 

Povl 

kysser hendes Haand. 

Kammerherreinden 
Sig mig, kære Ven, nu da De atter er en fri 
Mand, kunde De saa ikke have Lyst til at slaa 
ind paa noget sikkert? Jeg har gode Forbin- 
delser; og det vilde være mig en Glæde at kunne 
gøre noget for Dem. 

Povl 
Det ved jeg, Deres Naade, og . . . 

Kammerherreinden 
Hvad siger De for Eksempel om at blive 
Redaktør af „Den Konservative **? Pladsen bliver 

vakant nu til Januar ... Og jeg kan skaffe 
Dem den. 

Povl 

leende. 
Jamen, kære Fru Kammerherreinde, det er jo 
det Blad, der har skældt' mig allerværst ud ! 

Kammerherreinden 
Det holdt det nok op med, naar De blev 
Redaktør af det. 

Povl 
Og mine Bøger . . .? 

Kammerherreinden 
Ja, dem maatte De naturligvis holde op med 
at skrive ... i alt Fald paa den Fa9on. 

Povl, 
der nu ganske har glemt sine andre Gæster. 
Nej, nej, nej . . . det kunde jeg aldrig ind- 
lade mig paa I . . . Det er overordentlig smukt 
af Deres Naade, men ... Og i det hele taget 
tror jeg ikke, at jeg egner mig for det „sikre". 

^ Kammerherreinden 

Og hvorfor ikke! 

Povl 
Der er vist formeget Zigøjnerblod i mig . . . 
Jeg løb min Vej inden otte Dage . . . Deres 
Naade ser det jo med mit Ægteskab. 

Kammerherreinden 
Deres Kone var en sur Sjæl, min bedste 

Abel! Havde De lydt. mit Raad og taget den 
muntre og livsglade unge Pige, jeg havde be- 
stemt for Dem, og som ikke vilde have sagt 
Nej, ved De nok, saa var det nok gaaet. 

Povl 

smilende. 

Ja, maaske. Deres Naade . . . 

Kammerherreinden 
Naturligvis var det gaaet! — Naa men det 
var Redaktørposten, vi talte om . . . Det skal 
nu være saa „genialt", dette med „Zigøjner- 
blod"! Men husk paa, kære Ven, at den Tid er 
for længst forbi, da der digtedes bedst paa Fedte- 
brød. Ethvert fornuftigt Menneske, selv om han 
er Digter, vil dog til syvende og sidst helst leve 
under ordnede og betryggede Forhold. 

Povl 
Nej! 

Kammerherreinden 
De siger Nej! 

Povl 

leende. 
Ja, jeg gør! 

Kammerherreinden 
Merl hvad er det dog for Proletarideer, De i 
de senere Aar har lagt Dem til.^ Jeg husker, 
hvilken Furore De i sin Tid gjorde paa Ruders- 
holm ved at haandtere Gaflen i venstre Haand! 

— Saa er De vel ogsaa nu begyndt at spise 
Fisk med Kniven? 

Povl 

leende. 

H-næ-i! 

Kammerherreinden 
Ja, det er saa ved Gud da Deres Fejl, min 
Bedste! Enten-EUer! 

Povl 
Jamen Deres kære Naade . . . 

Kammerherreinden 
„Min kære Naade", ja . . .! Den har tid- 
ligere skinnet over Dem; pas paa, at den ikke 
gaar hen og slukkes! 

Povl 
Jeg kan da virkelig ikke, Fru Kammerherre- 
inde, den ene Dag lade mig skælde Hæder og 
Ære fra af et Blad, og den næste gaa hen og 
alliere mig med det! 

Kammerherreinden 
Det er der saa mange hæderlige Folk, der 
har gjort! — Begyndelsesgage 5000 Kroner og 
Tantieme. 

Povl 
Jeg kan Fanden galemig ikke! 

Kammerherreinden 
Halløj, unge Mand! 

Povl 
Ja, undskyld. Fru Kammerherreinde, men jeg 

kan ikke — jeg er i den Retning noget af en 
. . . noget af en rank Vilje! 

Kammerherreinden 
Godt, saa taler vi ikke mere om det! — 
Og saa gaar vi og lader Mosjøen sejle sin egen 
Sø . . . Adieu! Min Vogn holder dernede. 
Povl 
Deres Naade er da ikke vred . . .? 

Kammerherreinden 
Paa ingen Maade, tværtimod, jeg har lige- 
frem faaet Respekt for Deres Mandighed! — 
Men sig mig, hvad vil De leve af, naar Sko- 
lerne er lukket for Dem, og Deres Bøger bliver 

konfiskerede? 

Povl 

muntert. 

Jeg vil gaa rundt i Gaardene og synge! 

Kammerherreinden 
Og Deres Kone? 

Povl 
Min Kone . . .? Hun har jo sine Forældre . . . 

Kammerherreinden 
Skal De da ikke yde hende noget? 

Povl 
Jo, naturligvis . . . 

Kammerherreinden 
Hun skal maaske have Halvdelen af det. De 
tjener ved at synge? . . . Hun bliver smældfed! 

— Hør, hvis De skulde komme forbi Ruders- 
holm, saa tit ind; jeg skal nok lægge lidt klække- 
ligt i Deres Hat. 

Povl 
Tak, Tak . . / 

Kammerherreinden 
Men skulde De beslutte Dem til at . . . 

Povl 

smilende. 

Det gør jeg ikke. Deres Naade, det gør jeg 
ikke! 

Kammerherreinden 
Er det den „ranke Vilje" .^ 

Povl 
Ja! 

Kammerherreinden 

klapper hans Kiod. 
De er kær, er De . . . Men De er et lille Fæ. 

Povl 

leende. 

Jeg, Deres Naade, der er Digter og Menneske- 
skildrer! 

Kammerherreinden 
Der er mange Fæ iblandt Digterne. 

Povl 
Ja-ha, maaske . . . 

Kammerherreinden 
Ja, nogle kalder dem ogsaa for Lyrikere. 

Povl 

Naa-e, ja ... ! Deres Naade er ikke — Ly- 
riker . . . 

Kammerherreinden 

Nej, ikke med den Kammerherre, jeg har 
haft! — Naa, adieu, kære Ven! De har endnu 
nogle Maaneder at betænke Dem i . . . Apropos: 
Var Dem nu for de smaa Damer, nu De er fri! 
De har jo et varmt Hjerte . . . Kan De huske, 
hvor betaget De var af den lille Lustig, som 
forsøgte paa at lave Mad ude hos os? 

Povl 

stivner. 

Ja . . . 

Kammerherreinden 

Hvad er der blevet af hende? 

Povl 
Jeg . . . æ . . . 

Kammerherreinden 
Naa, De har maaske tabt hende af Syne. 
Det var vist ogsaa det bedste . . . Hun var paa 
Rudersholm, husker jeg, samtidig med Deres ... 
kulante Svoger . . . 

Povl 
Ja, jeg . . . Maa jeg følge Deres Naade ned . . .? 

Kammerherreinden 

Ja, Tak . . . 

Povl 
byder hende Armen, og de gaar mod Deren. 

Pludselig heres Othellas og Frrdriks glade Stemmer. 
— De kommer ind med en Del Sager til Bordet. — Da de 
ser Kammerherreinden, standser de brat og forstummer. 

Kammerherrrinden 
tager sin Arm ud af Povls. — Behersket. 
Se, se! Det var da kuriøst! Der har vi jo 
baade Skovmennesket og Husholdningseleven . .! 
Hvilken Trofasthed! 

Povl 
vil tale. 

Kammerherreinden 
Hold han hellere sin Mund, lille Abel! (Mod 
Fredrik.) Naa, De Opholder Dem stadig i Hoved- 
staden, kære Hamann? 

Fredrik . 
vrider sig. 
Ja, jeg . . . jeg elsker jo København, Deres 
Naade ... 

Kammerherreinden 
Saa skulde De virkelig se at blive Skovrider 
i Tivoli! (Til Othklla.) Og Mamsel Lustig tager 
sig stadig af Husholdningen . . .? Ja, Farvel 
lille Børn; og mpr Jer godt . . .! (Mod Deren.) 

Povl 

vil følge. 

Kammerherreinden 
Nej, bliv han kun hos sine celebre Gæster, 
min kære Hr. Abel! (Ud.) 
Pause. 

Fredrik 
giver sig stille i Lag med Borddækningen. 

Othella 
i Udbrud. 
UfT . . . ! Saadan var det ogsaa paa Ruders- 
holm! Vi blev allesammen saa „ydmyge**, naar 
hun kom ned i Køkkenet ... det var ligesom 
vi skrumpede sammen indvendig . . . Det er 
væmmeligt! 

Povl 
Naa saadan noget kan Du dog ogsaa føle; 
det troede jeg for Resten ikke. 

Othella 

om Halsen paa ham. 

Kys mig! . . . Lad nu være med at være 
højtidelig! . . . Kys mig dog, dit Asen! 

Povl 
ryster Misstemningen af sig. 
Ja . . . skidt! . . . „Enten-eller**! . . . (nynner.) 
Vorherre han lader jo Vinen gro, saa det er vel 
Meningen, at den skal drikkes! (Kysser hende.) 

Othella 
Hvad vilde hun? 

Povl 
Hvad kommer det hende ved . . . Mamsel 
Lustig.? 

* Othella 
Nej, for Resten, naar bare jeg har Dig! (Hen 
til Klaveret, hvor hun anslaar et Par Takter af Ouverturen 

til Tannhåuser.) Tænd Lamperne, Frida, nu be- 
gynder Festen I 

Fredrik 
tænder Lampen. 
Tannhåuser . . .! Kan Du huske, Povl, i 
gamle Dage, naar Othella spillede Tannhåuser, 
og Du laa paa Chaiselonguen, og jeg sad i 
Lænestolen . . .? Gud-d, hvor det var vidunder- 
ligt! — Og saa vinkede Othella til mig, at jeg 
skulde gaa, naar I helst vilde være alene . . . 
hvor var det yndigt! 

Othella 
De Dage kan komme igen, Frida . . . Ikke, 
Povl? 

Povl 
Ok, jo . . .! 

Othella 

hen til Borddækningen. 

Fredrik 
Tror Du ikke, at hun vilde gøre noget for 
mig, Povl? 

Povl 
Hvem? 

Fredrik 
Kammerherreinden . . . 

Povl 
Du kan jo forsøge, lille Frida; Du plejer 
ikke at genere Dig. 

Gustav Wied: Ranke Viljer. 7 

Othella 
Penge har hun jo nok af. 

Fredrik 
Jeg har skrevet til hende et Par Gange . . . 

Povl 
leende. 
Jeg tænkte det sgu nok! 

Othella 

Frida skriver til alle Verdens Hjørner! — 

Har De ikke ogsaa skrevet til Kejserinden af 

Rusland? 

Fredrik 

Jo, ved Gud . . . men hun svarede ikke. 

Povl 
Men Kammerherreinden? 

Fredrik 
Hun sendte mig den ene Gang 50, og den 
anden 25. 

Othella 
Sikken en Knup alligevel! — Skal vi saa 
spise? 

Povl 
Ja, lad os det! — Deres Arm, Frøken . . . 

Man sætter sig til Bords. 

Povl 
Se, hvor fint, I har faaet lavet det! 

Othella 
Ja? Ikke? — Skaal, Digter! 

Povl 
Skaal, Du mit Legems Veninde! 

Othella 
Du ved ikke, hvor jeg har længtes efter Dig! 

Povl 
Jo, det ved jeg godt. 

Othella 
Er Du saa ikke en lille Smule glad over, 
at jeg er her? 

Povl 
Tværtimod, jeg er led og ked af det! — 
Skal vi drikke „Des"? 

Othella 

Ja! (De drikker.) 

Fredrik, 
der spiser ivrigt. 

Dette her skulde Ester se . . . 

Othella 
Pyt, med „Ester"! Nu er det mig! 

Povl 
Men hun er den „ideelle" Kvinde, lille Guld- 
haar ... Du er bare af Kød og Blod. 

Othella 
Ja, Gudskelov! 

7* 



*>^ 



^79423 

Fredrik 
med et Suk. 
Jeg er blevet Uvenner med Valborg, Povl. 

Povl 
Men Herregud dog . . . 

Othella 
Er hun ogsaa „ideel"? 

Povl 
Hvad er der kommet Jer imellem? 

Fredrik 
En Præst . . . Hun har hørt ham ved nogle 
Møder; og nu siger hun, at jeg fører et syndigt 
Liv og vil ikke vide af mig mere. 

Othella 
Saa vil hun vel ha' Præsten da? 

Fredrik 
Ja . . . Men jeg skal nok hævne mig! Nu 
gifter jeg mig med hendes Mor . . . Ved Gud 
i Himlens højeste Rige! 

Othella 
De er stor, Fridal — Skaal! 

Povl 
Jamen hun hader Dig jo, siger Du. 

Fredrik 
Det var bare, fordi jeg var gode Venner med 

Datteren . . . Hun var jaloux . . . Jeg med mit 
Kvindetække! 

Othella 
5r der Penge? 

JFredrik 
Mange! ... Og de skal ikke faa en øre i 
Medgift! 

Povl 
Nej! — Og saa bliver Du Svigerfader til 
Præsten og Fader til din egen Forlovede! Det 
er. en Stilling, der er Dig værdig! 

Fredrik 
Det er da rigtig „Eventyr"! 

Povl 
Det er det! Skaal, Frida! . . . 

Kære Ven, tag et Drag af Pokalen ! 

Hvorfor Fanden med Hovedet hænge! 

Husk dog paa, det varer ej længe, 

fer Hr. Deden spiller Finalen 

og slukker det Blik, 

dette straalende Blik, 

som saa rent har berevet Dig Talen! 

Othella 
Er det Svigermoderens! 

Povl 
Ja! . . . 

Det er slet intet Under, Du finder 
hende sed, den lille Lisette . . . 

Enkefruen 
ind med et Visitkort. 

Povl 
henvendt til hende. 
. . . disse Fødder saa smaa og adrette, 
disse silkebedunede Kinder, 
denne Talje saa fin . . . 
Ak, de er vor Ruin, 
disse Satans himmelske Kvinder! 

Skaal, Truelsen! Vil De have et Glas med? 
Enkefruen 

stadig stram. 

Den Herre har ringet paa hos mig; men det 
er Hr. Abel, han vil tale med. 

Povl 
tager Kortet. 
Min Sagfører . . . Hvad mon han vil paa 
denne Tid . . . Ligemeget! Lad ham faa Fore- 
træde. 

Enkefruen 
Jamen . . . 

Povl 
Truelsen! Lad ham faa Foretræde! 

Enkefruen 
aabner Døren. 
Værsgod, Hr. . . . 

Sagforeren 

ind. 

Enkefruen 
' ud. 

Povl 
Godaften, Hr. Overretssagfører! Hvad har 
De paa Hjerte? 

Sagføreren 
Undskyld ... jeg kommer vist til Ulejlighed 
. . . Men jeg har faaet en Meddelelse, som . . . 

Povl 
Er min Dom faldet? . . . Jeg er da vel ikke 
bleven frikendt? 

Sagføreren 
Kan vi ikke gaa ... 

Povl 
Tal De kun . . . Det er mine gode Venner. 

Othetla 
Godaften, Jakobsen . . .! 

Sagføreren 

Ah, nu ser jeg, at det er Frøken Othella 

. . . Frøken Lustig . . .! Godaften, Frøken! — 

(Til Povl.) Ja, Dommen er faldet og lyder paa 

en Maaneds simpelt Fængsel paa almindelig 

Fangekost. 

Povl' 

Storartet! — Vil De ikke drikke et Glas Vin? 

Othella 
En Maaneds Fængsel! 

Fredrik 
Gud-d ... og paa Fange kost! 

Povl 
Stille, Børn! — Vil De ikke drikke et Glas 
Vin, Hr. Overretssagfører? 

Sagføreren 
smilende. 
Nej Tak . . . Jeg har tænkt mig, Hr. Abel, 
at vi appellerer Sagen . . . 

Povl 
Ikke Tale om! 

Sagføreren 
Jamen under den ny liberale Regering 
vilde . . . 

Povl 
Ikke Tale om! Sæt de gik hen og frikendte 

mig! 

Sagføferen 

smilende. 

Ja, det vilde jo være Skade . . . Men mon 
vi dog ikke skulde drøfte dette Spørgsmaal lidt 
nærmere i Morgen, Hr. Abel? 

Povl 
Det kan vi godt . . . Men jeg er klippefast! 
— Skal det saa ikke være et Glas Vin? 

Sagføreren 
Nej Tak, jeg . . . 

Povl 
rækker ham et Glas. 
De maa da ved Gud drikke paa min Ud- 
nævnelse! — Skaal! 

SAGFeREREN 
leende. 

Skaal! — Og til Lykke! 

Povl 
Tak . . . Ja, det er ikke enhver givet at 
komme i Tugthuset. 

Sagføreren 

muntert. 

Nej! — Og det er heller ikke enhver, der 
sætter Pris derpaa. 

Povl 
Nej . . . Folk er saa smaatskaarne! 

Sagføreren 
Ja! . . . Naamen, saa ses vi altsaa i Morgen, 

Hr. Abel . . . (Hilser. — Gaar mod Døren.) 

Othella 

vinker. 

Farvel, Jakobsen . . .! 

Sagføreren 
Farvel, Frøken . . .! (Ud, fulgt af Povl.) 

Othella 
En Maaneds Fængsel ... og nu var vi 
lige kommet sammen! 

Fredrik 
Ja, Gudskelov, at man aldrig har haft noget 
med Politiet at gøre! 

Povl 
ind. 

Othella 
farer ham om Halsen. 

Tag mig med, Povl! 

Povl 
Dame, det strider vist desværre mod Regle- 
mentet ! 

Fredrik 
Jeg tilbyder Dig herved at gaa i Tugthuset 
i dit Sted. 

Povl 

Det er ved Gud nydeligt af Dig, Frida; men 
Du skal jo fri til din Svigermoder. 

Fredrik 
Blæse med hende! 

Povl 
Fy, fy, ikke spille Bold med Livsværdierne! 
— Men skænk nu i Glassene, Børn, og ønsk 
mig til Lykke ... Og gaa saa hjem og sov. 

Othella 
Hjem . . .!? 

Povl 
Ja, jeg vil holde Generalprøve paa Forladt- 
heden. 

Othella 
Jager Du dine eneste Venner fra Dig . . .? 

Fredrik 
Naar Povl nu vil prøve paa at være alene, 
Othella . . . 

Othella 

om Halsen paa Povl. 

Lad OS bare blive en lille halv Time . . . 
bare i tyve Minutter . . .? 

Povl 
Godt! — Men saa skal I ogsaa forsvinde. 

Othella 
Det lover vi! — Og nu vil vi holde Afskeds- 
fest! . . . Jeg vil spille for Jer . . . Tannhåuser! 

Fredrik 
Som i Tidernes Morgen! 

Othella 
Læg Dig nu hen paa Chaiselonguen, Povl! 
— Og Da^ Frida, sæt Dem i Lænestolen! (Be- 
gynder at spille.) 

Fredrik 
synker ned i Lænestolen. 

Povl 

lægger sig op paa Chaiselonguen. 

Othella 

spiller. — Kigger om mod Povl og ser, at han har lukket 

Øjnene. — Nikker derpaa til Fredrik og betyder ham, at 

han skal gaa. 

Fredrik 

vil nødig; men lister omsider fornærmet bort. 

Othella 
vedbliver at spille. 

Tæppe. 



TREDJE AKT 



Enecelle i Arresthuset. — Firkantet med gule 
kalkede Vægge og hvælvet Loft. 

Til venstre to i Væggen fastmurede Planker, der 
tjener til Sæde og Bord. — Over Bordet en Gasarm med 
Blus. 

I Baggrunden en ved Hængsler til Muren fastgjort 
Seng, der slaas op og aflaases om Dagen. — Over Sengen, 
tæt under Loftet, et firkantet, rundbuet Gittervindue. 

Til højre ned mod Forgrunden Der med Kighul fra 
Cellegangen. — I Hjemet op mod Baggrunden Vadskekumme 
med Vandrer. 

Morgen. — 

Povl 

i sit almindelige Tej, sidder med Albuerne stettet mod Bord- 
pladen og Hovedet hvilende i Hænderne. — Ved Siden 
af ham paa Bordet staar et Tinkrus. — Han nynner stille 
hen for sig: 

Ach, Du lieber Augustin, Augustin, Augustin 
. . . Aa, Gud, ja ... ! (Gaber og strækker sig.) 
Man herer udenfor Raslen af et Negleknippe. En 

Nogle stikkes i Laasen, Deren aabnes halvt, og Fange vog- 
TERSNs Stemme siger: 

Morgenmad ! 

Povl 
tager sit Krus, stikker det ud gennem Dørsprækken; faar 
Kruset fyldt med varmt 01; modtager desuden en Humpel 
Rugbrod skaaret i tykke Skiver. Derpaa gaar han tilbage 
til sit Sæde, hvor han giver sig til at spise; men uden 
Appetit. — 

Lidt efter rasler Nøgleknippet atter, og Vogteren kom- 
mer ind fulgt af en yngre Mandsperson i Fangedragt (graa 
Benklæder og Stumpjakke, hvide Uldstrømper og Slæber) 
og med Fejekost og Fejespaan i Haanden. 

De to Fanger mønstrer hinanden. 

Povl 
Det er en ny . . . 

Vogteren 
slukker Gasblusset. 
87 har faaet Mavepine — Fanden maa for 
Resten vide af hvad! (Til Fangen.) Red først Sen- 
gen og fej saa . . . Men rup Dem! 

Fangen, 

hvis Hals er omvundet med Vat under et stort Tørklæde, 
giver sig i Lag med Sengen. 

Povl 

Er der ikke kommet en Lænestol til mig, 

Hr. Siverts? 

Vogteren 

Jo ... og i Morgen kommer der vel en 

Chaiselongue og et Billard! (Ud uden at laase.) 

Fangen 
hæst og hviskende til Povl. 

Hva' har Du gjort? 

• Povl 
uden Tøven. 

Skrevet falske Veksler. 

Fangen 
slaar Knald med Tungen. 
Klak! Du er 'en, Kam'rat! 

Povl 
Og hvad har Du gjort? 

Fangen 
Ingenting . . . Jeg sidder bare paa Mistanke. 

Povl 
Hvad er der i Vejen med din Hals? 

Fangen 
Jeg har Faaresyge . . . Har Du ikke no'et 
Syltetøj paa Dig? 

Povl 
Syltetøj . . .? — Hyss! 

Fangen 
giver sig hurtig i Lag med Sengen, 

Vogteren 
ind med en stor, gammeldags Lænestol og nogle Breve. 

Her er Stolen ... Og her er en Bunke 
Breve . . . 

Povl 
Tak . . . (Giver sig straks i Lag med Brevene.) 

Vogteren 

sætter sig i Lænestolen. 
Det gaar for langsomt, 76! 

Fangen 

ydmyg. 

Jovel, Hr. Siverts, nu skal jeg skynde mig . . , 

Vogteren 
Ja, det vil jeg ogsaa bede Dem om! 

Fangen 

Jovel . . . (Færdig med at rede Sengen.) 

Vogteren 
rejser sig, slaar Sengen op ad Væggen og laaser den af. 
Saa Gulvet, 76 . . , Men lidt hurtig! 

Fangen 

Jo, jo, Hr. Siverts . . . (I Lag med Fejningen.) 

Vogteren 

ud. 

Povl 
læser Breve. 

Fangen 
hen i Lænestolen. 
Med Forlov . . .? 

Povl 

læsende. 

Værsgod . . . 

Fangen 

strækker sig. 

Det er længe siden, man har sat lidt or- 
dentlig . . . 

Povl 
ler af noget i Brevet. 

Fangen 
Du hører nok til Storborgerne, a' Du har 
beholdt dit eget Tøj og baade faar Stol og Breve 
og holder Kammerjomfru . . .? 

Povl 
Flyt Dig lidt! 

Fangen 

brysk. 

Gu' gør jeg ej ! 

Povl 
Jo, flyt Dig lidt, saa skal jeg vise Dig noget. 

Fangen 
trevent op. 

Povl 

tager sin Lommekniv og skærer hurtig et Hul i Stolens 
Betræk. 
Nu skal Du bare se! (Trækker en liUe Pakke frem 
af stolen.) Her er Skraa, Kammerat! 

Fangen 
Klak! Den er Fa'eme god! 

Povl 
Det staar her i Brevet. 

Gustav Wied: Ranke Viljer. 8 

Fangen 
Du gi'r vel en Kævefuld? 

Povl 
Naturlig! (Giver ham.) Men gem det I 

Fangen 
bider forslugent 

Det er det værste at undvære herinde . . . 

Og Saa Pi'er! (Gemmer Skraaen i sin ene Strømpe. — 
Gaar derpaa hen til Vandrøret og ^telegraferer*'.) 

Povl, 
der ogsaa har taget en Skraa. 
Hvad er det, Du bestiller? 

Fangen 
Jeg melder Kam'rateme, at der er Syltetøj 
. . Ka' Du høre, hvor de bi'ér glade! (Man harer 

Svar-Telegram.) 

Povl 
Jeg synes, Du er saa ydmyg over for Fange- 
vogteren, 76 . . . 

Fangen 
Hæ, ja . . . nok har man Faaresyge, men 
man er da ikke Idiot; man ved jo da, hvordan 
di ska' smøres . . . saa hugger man sig altid 
lidt Sukker til øllet! 

Povl 
leende. 
Og det er det, det kommer an paa! 

Fangen 
Det er li'e, hva' det er . . .! Men la' mig 
bare mød« den Kosak i Ensomhed her udenfor 
paa Volden en mørk Aften . . . Klak! Hva'be- 
ha*er . . . Sol, Maane og elve Stjerner . . . 
hele Josef-Potimors Drøm ska' komme til aa 
danse Folkedans for hans øjne! 

Povl 
Hyss, der er han! 

Fangen 

giver sig ivrig til at feje. 

Vogteren 

ind. 

Er De færdig, 76? 

Fangen 
Jovel, Hr. Siverts . . . 

Vogteren 
Kom saa! 

Fangen 
samler sine Redskaber. 

Povl 

poUsk. 

Har De Tandpine, 76.? De er saa tyk i den 
ene Kind? 

Fangen 

forstaaende. 

En har Faaresyge, Hr. Medfange . . . 

s* 

Vogteren 


Ingen Sludren! 




Nej . . . 
March! 
Jo . . . 




Fangen 
Vogteren 

Fangen 
Vogteren 


raaber ud gennem Deren. 

Jensen, vil Du sætte 76 ind! 






Jensen 


Jo . . . 




udenfor. 

Fangen 

ud. 

Vogteren 


Naa, Hr. 


ganske forandret ^ 

Abel, hvordan har vi saa sovet 


i Nat? 

Skidt . . 


.1 


Povl 
Vogteren 


Herregud, 


igen 


da . . .! 



Povl 
Hvad er det ogsaa for en Mammuth, der 
stadig gaar her udenfor og hoster og gylper? 

Vogteren 
Det er gamle Eriksen, Nattevagten; han har 

Brystsyge . . . Men han vil jo saa gerne holde 
de Par Aar ud, til han faar fuld Pension. 

Povl 
Han dør absolut forinden! 

Vogteren 
Ja, det gør han vel . . . Men nu kan De jo 
ta* Revansje i Lænestolen her om Dagen. 

Povl 
skudrer sig til Rette i Stolen. 
Ja, det kan De tro, jeg skal! . . . Den er 

god! 

Vogteren 

Hvem har sendt Dem den? Et Pigebarn, hvsJ? 

Povl 
nikker. 
Ja . . .! 

Vogteren 
Men De har jo ingenting spist, Hr. Abel . . . 

Povl 
peger paa sin Hals. 

Det kan ikke komme længere end der til. 

Vogteren 
Skyl efter med øllet! 

Povl 
Aa, Siverts, jeg drømte i Nat saa dejligt om 
Kyllingesteg! 

Vogteren 
Det skal De sku ikke blive fed af! 

Povl 
Kunde De ikke skaffe mig en Kylling, hva'? 
. . . med meget Persille? 

Vogteren 

ler. 

Ha, ha! 

Povl 
Bare en halv lille en. Siverts? 

Vogteren 
Hvor Fanden sku' jeg faa den fra, Mand! — 
Men det er det, jeg har sagt Dem før, Hr. Abel; 
hvorfor skriver De ogsaa saadan no'et Stås, De 
kommer i Brummen for? En Mand med Deres 
Begauelse maa jo kunde skrive, hva' det skulde 
være og tjene Penge paa! 

Povl 
Ja, jeg er en Lyriker, Siverts! 

Vogteren 
Ja, det er De sgu! — Og De er osse gift, 
si' er De? 

Povl 
Ja-e, paa en Maade . . . 

Vogteren 
Har De Børn? 

Povl 
Elleve . . . 

Vogteren 
Det var som syv Satan! De ser endda saa 
uskyldig ud. 

Povl 
Jamen jeg har dem heller ikke allesammen 
med een Kone. 

Vogteren 
Naa-e, næi, det kunde jeg da forstaa . . . 
Jeg har ogsaa været gift to Gange og har syv 
-Børn. — Men nu er jeg da Gusketak Enkemand. 

Povl 
Næi, jeg har saamænd begge mine Koner 
levende endnu. 

Vogteren 
Saa er De jo Bigamist! 

Povl 
Hyss, ja! Tal ikke om det. 

Vogteren 
Nej, jeg skal sgu nok tie stille . . . 

Povl 
Sig mig engang, Siverts, hvad mener De 
egentlig om Kvinderne? 

• Vogteren 
Det kommer storligen an paa, hvad for 
nogen, man faar fat i, Hr. Abel; Fruentimmerne 
er jo no'en underlige Fasaner; de ligner slet 
ikke vos andre. 

Povl 
Nej, det er jo Ulykken ved Ægteskabet, Si- 
verts, at man skal være af forskelligt Køn! — 
Hvordan var nu Deres to Koner? 

Vogteren - 

Den første var en lille, rund en, der græd, 
bare hun tabte en Synaal . . . Den anden var 
et langt og kantet Spe'takkel, der slog, naar 
det kom over hende . . . Jeg har lagt Mærke 
til, at Nummer to, det er altid den værste . . . 
Underligt,, at man dog ikke ka' bli'e saa klog 
og la' være med at rode sig op igen, naar man 
har været saa heldig at slippe levende fra det 
i første Omgang. 

Povl 

Ja, der er endogsaa dem, der gifter sig tre 
Gange, Siverts. 

Vogteren 

Ja, det maa jo være en Tyfus . . . Hvor- 
dan er nu Deres to? 

Povl 
Den ene er pukkelrygget og rødhaaret . . . 
Den anden er døvstum og har Træben. 

Vogteren 
Paa begge Benene? 

Povl 
Paa begge Benene, ja! 

Vogteren 
Ha, ha, ha! Jeg er kommen til at sætte 
voldsom Pris paa Dem, Hr. Abel, for Deres 
Humørs Skyld. 

Povl 
I lige Maade, Siverts! 

Vogteren 
Aa, med mig . . . jeg er bare en simpel 
Mand! Men De er den fine, da'nede Herre, der 
har værdiget at gøre lidt Grin med en anden 
en, sé det muntrer! 

Povl 
Det glæder mig ... 

Vogteren 

Ja, det er ligefrem en hel Benjefisje for vos, 
naar der slumper saadan en ind som Dem. De 
andre Grimpomenusser snakker nu bare om, at 
de er uskyldige og sidder paa Mistanke og ingen- 
ting har gjort ... Jeg vilde min Salighed 
ønske, at De skulde sidde her paa Livstid, 
Hr. Abel! 

Povl 

Ja, mange Tak, Siverts, det er nydeligt af 
Dem; men tror De saa ikke, at Humøret slap op? 

Vogteren 

ivrig. 

Ja, jeg vil da bare sige Dem, at da jeg ha'de 
den lange kantede, og den stod paa Fest 

hjemme, saa puttede jeg mig mange Gange ind 
i en tom Celle med min Pibe — saa ku' hun 
rummestere! . . . Hør, det er sgu sandt, mens 
jeg husker det: Har De noget imod, at Jensen 
kommer ind og hilser paa Dem? 

Povl 
Jensen? . . . Hvem er det? 

Vogteren 

Det er ham, Vogteren, ovre paa den anden 
Gang . . . Jeg har snakket saa godt til ham 
om Dem, at han har faaet saadan en Lyst til 
at se Dem . . . Det har de nu for Resten alle- 
sammen! 

Povl 

Ja, jeg vilde jo rigtignok gerne prøve paa at 
sove lidt nu. Siverts, i min nye Stol ... Er 
Jensen ligesaa behagelig en Mand, som De? 

Vogteren 
Nej, det er han ikke . . . Han lider af Hu- 
mørsyge og er svært ked af at være her, saa 
han kunde jo ha' udmærket godt af at snakke 
lidt med Dem. 

Povl 
Naa, skidt, lad ham saa komme da! 

Vogteren 
Maa han! 

Povl 
Javel . . . 

Vogteren 

hen til Deren. 

Jensen . . .! Pst, Jensen! Nu kan Du komme 
ind og se Digteren! (Vender sig.) Nu kommer han! 

Jensen 

ind. 

Vogteren 
Ja, det er Jensen ... Nu ta'r jeg Vagten 
saalænge, Jensen, saa kan Du udvikle Dig . . . 

(Bort ) 

Povl 
Goddag, Hr. Jensen . . . Værsgod, at træde 

nærmere ... 

Jensen 
Siverts har ^ sagt, at man godt kunde snakke 
ligefrem med Digteren om, hvad der tryk- 
kede . . . 

Povl 
Det kan De godt, ja . . . Hvad har De saa 
paa Hjerte? 

Jensen 
Jeg er født paa Landet, Hr. Digter, og som 
saadan er det jo forfærdelig ubehageligt for mig 
hele mit Liv at gaa herinde . . . 

Povl 
Det kan jeg saa godt forstaa . . . Hvor længe 
har De været her? 

Jensen 
I seksten Aar . . . Men se saadan at gaa 

og pusle om et Par Heste ude paa Landet og 
strigle dem og vande dem, som den Gang jeg 
tjente hos Præsten Skovbo i Nordlunde, naar 
Solen staar op og Fuglene begynder at pippe 
... se det er no'et andet. 

Povl 
Jamen, hvordan er De da faldet paa at tage 
Ansættelse her, Jensen? 

Jensen 
Jo, ser De, Hr. Digter, jeg blev jo Soldat og 
kom her til Byen, og saa gik det mig galt med 
en Pige omme i en Beværtning i lille Kongens- 
gade ... og saa maatte vi gifte vos. 

Povl 

Naa ... 

Jensen 

Jo, ser De, Hr. Digter, Kone og Børn skal 
jo ha' Mad; og saa spørres der ikke om at 
vælge, naar man sidder med dem ... Og saa 
skaffede Kaptejnen mig denne her Plads, for 
paalidelig har jeg jo altid været. — Og nu har 
jeg gaaet her i seksten Aar . . . Men det er et 
forfærdeligt Liv, Hr. Digter; meget værre end 
som for Fangerne, for de fleste af dem kommer 
da ud igen ... 

Povl 

Ja, kære Jensen, men hvad vil De have, at 
jeg skal udrette for Dem i den Sag? 

Jensen 

Jo, saa var det, at jeg havde en Bøn til 

Digteren ... om jeg turde komme frem med 

den? 

Povl 

Ja tal De kun . . . Kan jeg gøre noget for 

Dem, skal det være mig en Glæde. 

Jensen 
Aa Tak, Tak, Hr. Digter . . .! Jo se, det 
var jo det, at hvis Digteren skulde kende et 
Herskab, der ha*de Brug for en paalidelig Mand 
til Kusk — helst ude paa Landet naturligvis, 
hvor man er fra — til en gift Kusk, saa . . . 
Jeg er mageløs god imod Heste, saa . . . 

Povl 
Det skal jeg gerne, Jensen . . . Det er slet 
ikke umuligt, at jeg kunde finde saadan en 
Plads til Dem. 

Jensen 
Aa Tak, Tak, Hr. Digter . . .! Saa har jeg 
da et lille Haab at gaa rundt med herinde I — 
Mit Navn er Marius Jensen . . . Fangevogter 
Marius Jensen; og naar De skriver til Antalten 
her, saa . . . 

Vogteren 

hurtig ind. 

Nu kommer Pastoren ... Du maa stikke 
af, Jensen! 

Jensen 
Jo . . . Farvel, Hr. Digter, og Tak igen . . . 
(Ud.) 

Povl 

Farvel, Jensen . . . 

Vogteren 
Pastoren er her . . . 

Povl 
Ja, jeg hører det . . . Hvad vil den paa- 
trængende Person her igen? — Jeg kommer 
saamænd aldrig til at sove. 

Vogteren 
De skulde ta* og angre, Hr. Abel, saa bliV 
han aldrig saa længe . . . 

Povl 
Ja, De kan tro, at jeg skal angre! 



Der er han! 



Vogteren 

retter sig. 

Pastoren 

ind. 

Vogteren 

ud. 

Pastoren 
God-dag, Hr. Povl Abel . . .! 

Povl 

bukker tavs. 

Pastoren 
Se, se! Vi har nok faaet en Bedstefader- 
Stol! (Sætter sig magelig til Rette i den.) 

Povl 

ironisk. 

Vil Pastoren ikke ta* Plads . . . 
Pastoren 

uforstaaende. 
Tak ... Ja, det tages jo ikke saa nøje her 
med Fanger af Hr. Abels Art, de har jo ad- 
skillige Lempelser. 

Povl 
Ja. 

Pause. 

Pastoren 
Jeg saa Dem i Kirken i Søndags . . . 

Povl 
Ja. 

Pastoren 
De vilde se, hvordan en saadan Gudstjeneste 
spændte af? 

Povl 
Ja ... og høre Hr. Pastorens Tale. 

Pastoren 
Den gefallt Dem vel ikke.*^ 

Povl 
Nej. 

Pastoren 

smilende. 

Nej, jeg kan tænke det. 

Pause. 

Pastoren 
Hvorledes bekommer ellers Opholdet herinde 
Dem? 

Povl 
Tak, udmærket. 

Pastoren 
Nogen Forandring i Deres litterære Opfattelse 
vil denne Begivenhed vel næppe bevirke.? 

Povl 
Næppe. 

Pastoren 
I Følge Deres Opfattelse er der vel overgaaet 
Dem en stor Uretfærdighed? 

Povl. 
Naa-aa ... 

Pastoren 
Sig mig, kære Ven, hvad vil De i Grunden 
udrette ved at skrive saaledes, som De skriver? 

Povl 
Jeg vil vel vise Jer Mennesker, hvordan I er. 

Pastoren 
Tak, det ved vi! 

Povl 
Det har jeg ikke noget overvældende Ind- 
tryk af. 

Pastoren 
Tror De ikke, at De vilde gavne Verden og 
„os Mennesker" mere ved at holde os et eller 
andet Ideal for øje? Ved efter bedste Evne at 
paapege os, hvorledes vi burde være? 

Povl 
Det er jeg ikke klog nok til. 

Pastoren 

fint. 
Eller dum nok! 

Povl 
Tja-a ... det kan vi ogsaa sige. 

Pastoren 
Kan De subsistere ved Deres litterære Virk- 
somhed? 

Povl 
Nej. 

' Pastoren 
Hvorfor vælger De saa ikke et Brødstudium? 
De er jo Student? 

Povl 
Oven i Købet cand. phil., ja! 

Pastoren 
Hvorfor vælger De Dem saa ikke et Brød- 
studium ... 

Gustav Wied: Ranke Viljer. 9 



Povl 
Jeg er for gammel. 

Pastoren 
Hvor gammel er De? 

Povl 
To hundrede og otte og fyrretyve Aar. 

Pastoren 
ser forundret op. 

Povl 

gaar stille hen og tager ham ved en Frakkeknap og rejser 

ham fra Stolen — hvorpaa han selv anbringer sig i den. 

Og hvor gammel er De saa, Hr. Pastor? 
Pastoren 

forQamsket. 

Otte Og tredive ... 

Povl 
Og Deres Brødstudium bekommer Dem vel? 

Pastoren 
protesterende. 
Men, Hr. Abel, jeg . . . 

Povl 
Spiser De sent til Middag? 

Pastoren 
Hr. . . . 

Povl 
Gaar De med Normalundertøj? 

Pastoren 
Hr. Abel, jeg maa ... 

Povl 
ved en pludselig Indskydelse. 
Det skulde da vel ikke være Dem, der er 
blevet forlovet med Valborg Schwanenskjold. 

Pastoren 

overrumplet. 

Hvoraf ved De . . .? 

Povl 
Jeg er clairvoyant! — Hun har Grunker, hva'.? 

Pastoren 
Hr. Abel, jeg maa paa det bestemteste . . . 

Povl 

stadig rolig. 

Nej, nu er det min Tur, Hr. Pastor, at være 
indiskret som en Parlør! — Har Deres Forældre 
været flere Gange gift? — Bruger Deres Fru 
Moder Laksko? — Ynder Deres Hr. Fader Hum- 
mer au naturel, eller foretrækker han samme 
Dyr i Daaser? 

Pastoren 

bleg. 

Jeg kommer her i Embeds Medfør, Hr. Abel, 
og maa nedlægge den bestemteste Protest mod 
Deres utrolige Maade at ... * 
Vogteren 

ind. 

Undskyld, Hr. Pastor . . , me.n her er en 

9* 

Herre, som har faaet Inspektørens Tilladelse til 
at tale med Hr. Abel . . . 

Pastoren 

Ja, jeg er færdig . . . (Hurtig ud; leber uden for 
Deten paa Fuldmægtig Hamann.) 

Fuldmægtigen 
Mit Navn er Fuldmægtig i Ministeriet, Tho- 
mas Hamann . . . 

Pastoren 
Og jeg er Fængselspræsten . . . (Bort). 

Povl 
rejser sig overrasket 
Men Svigerfader . . . ! D e her . . . ! — Jeg 
vil da haabe, at det kun er „paa Mistanke"! 

Vogteren 
Værsgod, Hr. Fuldmægtig . . . Altsaa melder 
jeg, naar de 15 Minutter er gaaet . . . (Ud.) 

Fuldmægtigen 

med Ordensbaand i Knaphullet. — Lidt usikker. 

Goddag, kære Povl . . . 

Povl 
trykker hans Haand. — Munter. 
Goddag, og Velkommen, Hr. Fuldmægtig! — 
Men hvordan i Alverden er De dog sluppet ind 
i denne kinesiske Æske? 

Fuldmægtigen 
Jeg har erhvervet den høje Ministers speci- 

elle Tilladelse ... Og De har, kære Ven, stadig 
bevaret Deres gode Lune, hører jeg med Glæde. 

Povl 
Ja, man kan jo ikke godt tage Livet paa 
anden FaQon, Hr. Fuldmægtig. 

FULDMÆGTIGRN 

Nej vist saa . . . men der er desværre saa 
faa, der indser det. — Jeg skal bringe Dem de 
varmeste Hilsener fra min Kone og min Datter. 

Povl 
Tak, Tak! Værsgod at hilse igen. — Saa 
ung og lebendig, De ser ud! 

Fuldmægtigen 
Ja, ikke sandt! Men der er jo ogsaa gaaet 
en Foryngelsens Bølge ud over det ganske Land, 
Povl Abel! 

Povl 
Ja, jeg hører, at De er blevet Frihedsmand. 
— Og dekoreret er De blevet! Det følges nok ad. 

Fuldmægtigen 

fingererer ved Dekorationen. 

I Anledning af 25 Aars tro Tjeneste, ja. 

Povl 
Det blev altsaa ikke til noget med den Af- 
sked, De truede med at tage? 

Fuldmægtigen 
Nej, Gud være lovet, at man dog endnu staar 

under Udviklingens Lov! — Her bor De jo rig- 
tig hyggeligt. 

Povl 
Aa, ja . . . 

Fuldmægtigen 
Har jeg bragt Dem en Hilsen fra mine Da- 
mer ... det skulde jeg? 

Povl 
Ja, Tak ... Og jeg bad Dem hilse igen. 

Fuldmægtigen 

forvirret. 

Naa, ja . . nu husker jeg . . . Og Lænestol 
har De! ... Er der en saadan i alle . . . Væ- 
relserne? 

Povl 

Det ved jeg ikke ... Vi har jo ikke større 
Lejlighed til at komme sammen . . . Selskabs- 
livet blomstrer ikke videre herinde. 

Fuldmægtigen 
Nej, hæ . . . ! Den er maaske specielt stillet 
herind til Dem af vor nye liberale Regering for 
at mildne lidt paa Deres skandaløse Domfældelse? 

Povl 
Nej, det er min Ven, Gerhard Konik, som 
har sendt mig den. 

Fuldmægtigen 
Aa, Tegneren . . .? Det er et prægtigt Men- 
neske! 

Povl 
Ja. 

Fuldmægtigen 
Jeg traf ham paa Gaden forleden. 

Povl 
Uden Kone? 

Fuldmægtigen 
Nej, nej, hvor vil De hen ! — Ja, de er jo 
lidt ridicule, de to, i deres gammeldags Trofast- 
hed ... for hvad Fanden, hæ! hæ! 

Povl 
Nej, hva' Satan, hi, hi! 

Fuldmægtigen 
Men man skal blive sammen ... for Eks- 
emplets Skyld. 

Povl 
Det gør de to jo ogsaa; men de er jo ogsaa 
kun Karrikaturtegnere. 

Fuldmægtigen 

uforstaaende. 

Ja. — Og vi var alle tre fuldstændig enige 
om at fordømme Deres Indespærring her! 

Povl 
Naar man har forbrudt sig imod Lovene, 
Hr. Fuldmægtig, maa man lide sin Straf. 

Fuldmægtigen 
Ganske vist, ganske vist, kære Ven! Men 
man behandler dog ikke en Litteraturens Mand, 

som man behandler en Indbrudstyv eller en 
Slagsbroder . . . tilmed ikke en Litteraturens 
Mand af Deres Kvalifikationer! 

Povl 
Naar man er Lovene overhørig, saa . . . 

Fuldmægtigen 
Overhørig, overhørig . . . hvad vil det sige! 
Det er dog til syvende og sidst denne „Over- 
hørighed", der betinger ethvert Fremskridt! 

Povl 
Men Hr. Fuldmægtigen er jo bleven fuld- 
stændig Anarkist! 

Fuldmægtigen 
Det har jeg altid været! 

Povl 
Saa-aa . . .? 

Fuldmægtigen 
Dybest set! 

Povl 
Naa, ja det kan være . . . Men hvorledes 
har egentlig dette . . . Gennembrud fundet Sted? 

Fuldmægtigen 

naivt. 

Det var min Kone, der ... De kender jo 
Maries Energi . . . Jeg skulde jo have dette 
Jubilæum ... Og saa steg pludselig hele det 
gamle Regimentes Misere op for os begge, og 
saa slog vi resolut om. 

Povl 
Og nu er De ganske frigjort? 

Fuldmægtigen 
Ganske! — Husker De den sjofle Nedrak- 
ning, der stod af Deres saa skammelig miskendte 
Bog i „Den Konservative**? 

Povl 
Ja, den var dræbende. 

Fuldmægtigen 
Saa radikalt er Omslaget i vort Hjem, at vi 
har opsagt dette Smudsblad, som jeg snart sagt 
har holdt siden min Konfirmation ... og abon- 
nerer nu paa „Den Frisindede"! 

Povl 
Hm . . . Det gør mig i Grunden ondt. 

Fuldmægtigen 
studser. 

De mener . . .? 

Povl 
Jo, for jeg mister derved en kær Abonnent. 

Fuldmægtigen 
En Abonnent . . .? Jeg forstaar ikke . . . 

Povl 
alvorlig. 

Jo, ser De . . . jeg har, dybest set, altid 
været en reaktionær Natur . . . 

Fuldmægtigen 

ler højt. 
Ha, ha, ha! De har dog et pragfuldt Lune! 

Povl 

alvorlig. 

Jeg beder Dem, Hr. Hamann . . . det er 
mit fulde Alvor! — Jeg mener nemlig, at nye 
Veje kan være gode nok, men ikke førend de 
er bleven gamle og har bevist deres Eksistens- 
berettigelse! 

Fuldmægtigen 
leende. 

Sagde jeg ikke nok, at det var et Udslag af 
Deres herlige Lune! De citerer jo en af mine 
fordums Dumheder! 

Povl 

stadig alvorlig. 

Naa, er det Dem, der har sagt det? Jeg 
troede, at det var Napoleon den Store ... efter 
at han var bleven Kejser. — Nej, men det var 
det, jeg vilde fortælle Dem: Nu har min kære 
gamle Beskytterinde, Kammerherreinde Kliiver, 
tilbudt mig Posten som Chef-Redaktør ved „Den 
Konservative" . . . Hun er en af Hovedaktio- 
nærerne i Bladet ... og jeg har modtaget denne 
Post. 

Fuldmægtigen 

tilfreds. 

Jeg har nok hørt noget om det. (stærkt) Og 

De har i den Grad kunnet svigte Deres Over- 
bevisning! 

Povl 
Ja, Sandheden vil altid sejre! 

Fuldmægtigen 

begynder at forvirres. 
Sandheden . . .? Hvilken Sandhed . . .? 

Povl 
At man før eller senere bøjer sig for det 
dybeste i sin Natur! 

Fuldmægtigen 
Ja . . . ja, naturligvis . . .1 — Er denne 
Post godt aflagt? 

Povl 
Hvilken Post? 

Fuldmægtigen 
Som Redaktør? 

Povl 
Jo, rigtig net; 7000 Kr. om Aaret foruden 
Tantieme. 

Fuldmægtigen 
7000 Kr. for en Overbevisning . . .! saa er 
der ikke noget at sige til det. 

Povl 
Nej, vel? 

Fuldmægtigen 
Aldeles ikke! . . . Selv om der naturligvis 
vil komme Skumlere ... Og De med Deres 
moderne Anskuelser kan jo udrette meget godt 

paa denne Plads; fylde de gamle Vinflasker med 
nyt Blod, hæ, hæ! 

Povl 
Ja, ikkesandt? 

Fuldmægtigen 
Jo, jo . . .! -Gratulerer af Hjertet, kære Ven! 
Det vil virkelig glæde min Kone og min Datter, 
at Rygtet har talt sandt. 

Povl 
Hvor har De hørt det Rygte? 

Fuldmægtigen 
Det har staaet i et Blad, og saa mente mine 
Damer, at jeg straks burde gaa herind. — Men 
personlig gør det mig lidt ondt, kære Povl, at 
vi altsaa ikke mere hører til det samme Parti. 

Povl 
Det har vi jo aldrig gjort, Hr. Fuldmægtig; 
thi da De stod paa Sandhedens Grund . . . 

Fuldmægtigen 

med Vægt. 

Paa Sandhedens Grund . . .? Der staar jeg 
først nu, Povl Abel! 

Povl 
Javel saa . . . Men det gør jeg jo altsaa 
ogsaa . . . For staar De ikke det? . 

Fuldmægtigen 
Nej . . . for . . . Sandheden er jo . . . 

Povl 
Sandheden er kun een, ja . . . 

Fuldmægtigen 
Ja ... jo ... ! Men vi staar jo . . . 

Povl 

stærkt. 

Javel! Men Sandheden er jo ogsaa det dy- 
beste i vor Natur, Hr. Fuldmægtig! Det vil De 
da vel ikke nu gaa fra? 

Fuldmægtigen 

blød. 

Nej . . . naturligvis . . . Gudbevares . . .! 
Men tillader De, at jeg sætter mig lidt . . .? 
(Ned i Lænestolen.) 

Vogteren 

ind. 

Nu er de 15 Minutter gaaet . . . 

FULDMÆGTIGEII 
forfærdet op. 

Jamen, kære Povl Abel, vi har jo slet ikke 
faaet talt om det, mine Damer har paalagt mig 
at . . . 

Povl 

Bare to Minutter endnu. Siverts . . . 

Vogteren 
ud. 

Povl 
Er det om Ester, Hr. Fuldmægtig.^ 

Fuldmægtigen 

Ja, der er vi netop ved Puddelens Indmad! 
Tænk, at De kunde gætte det? 

Povl 

dybt alvorlig. 

Hvad Guderne har adskilt, Hr. Ridder, skal 
intet Menneske sammenføje! 

Fuldmægtigen 
Tilvisse nej, men . . . denne lille Kurre . . . 

Povl 
Umuligt! Jeg kan ikke, i den Stilling jeg nu 
skal indtage, være formælet med Datteren af en 
Krapotkin . . . ! Men jeg har en Bøn til Dem . . . 

Fuldmægtigen 
glad forventningsfuld. 
Med største Fornøjelse . . .! 

' Povl 
Skal vi være Dus? 

Fuldmægtigen 
Dus . . .? 

Povl 
Ja, for nu, da vi hverken er i Familie sam- 
men og heller ikke er Meningsfæller, saa er der 
jo intet at risikere ... vel? 

Fuldmægtigen 

blad 

Nej . . . 

Povl 
trykker haos Haand. 

Tak . . . hjertelig Tak! — Saa kan De godt 
komme, Siverts. 

Vogteren 

ind. 

Povl 
Farvel, kære Ven, og Tak for dit elskvær- 
dige Besøg! 

Fuldmægtigen 
Jamen . . . mine Damer . . . 

Povl 
Farvel, farvel, kære Thomas! . . (Til Vogteren.) 
Følg saa den Herre ud . . . 

Vogteren 

leder Fuldmægtigen. — I Doren. 
Jensen, vii Du aflevere Herren her til Si- 
monsen ! 

Jensen 

udenfor. 

Jovel . . . 

Povl 
synker leende om i Lænestolen. 

Tæppe. 



FÆRDE AKT. 



Povl Abbls Ungkarlelejlighed. — Formiddag. — 
Othklla sidder ved Klaveret og spiller Tannhåuser. — 
Paa Chaiselonguen ligger Huoo Jørgensen i Cycledragt — 
Han damper Cigaretter, og foran ham paa et Rygebord staar 
Sodavand og Whisky. 

Jørgensen 
Hvad Fanden er det for noget Klimperi, 
Telia . . . Kan Du ikke spille no'et ordentligt 
. . . Jeg er bedre vant fra Banerne. 

Othella 

slaar over i en Operettemelodi. 

Jørgensen 
Selvfølgelig! Det er da Mening i! 

Othella 

spiller. 

Jørgensen 
Der er vel ingen, der render med Dyret der- 
nede i Gangen . . ..? 

Othella 
spillende. 

Ak nej, det er jo et pænt Hus . . . 

JeRGENSEN 

Gør mig alligevel den Tjeneste at gaa ned 
og se efter, hva' . . . 

Othella 
Gerne . . . (tJd gennem Entreen.) 

JeRGENSEN 
gaber. 

Enkefruen 

ind fra sin Lejlighed med Blomster. — Standser. 

Hm . . .! 

Jørgensen 

nikker. 

'da, Gamle . . .! 

Enkefruen 

betragter ham forbitret. 

Jørgensen 
Blomster til Telia, hva' . . . 

Othella 

h^res nynne i Entreen. 

Enkefruen 
bort efter en Kamp. 

Jørgensen 
'djø. Gamle . . . ! Fredelig gammel Gen- 
ganger . . . 

Gustav Wied : Ranke Viljer. 10 

Othella 

ind. 

Naturligvis stod Cyclen der . . . Og den var 
jo laaset . . . ! (Ned foran Chaiselonguen.) Aa, HugO, 
Du ved ikke, hvor jeg har længtes efter Dig? 

Jørgensen 
klapper slavt hendes Haar. 

Othella 
Er Du ikke ogsaa lidt glad over, at Du har 
mig igen? 



Selvfølgelig! 
Kys mig! 
Værsartig . , 



Jørgensen 

Othella 

Jørgensen 



Othella 
Du er et rigtigt Mandfolk fra Fad, er Du! 

Jørgensen 
Hvems er saa egentlig denne her Wigwam, 
vi holder Stævne i, Telia? 

Othella 
Det er min Broders, har jeg jo sagt. 

Jørgensen 
Well i ... Og der staar Povl Abel paa Døren. 

Othella 

uden Tøven. 

Ja, for han er kun min Halvbroder. 

JORGENSEN 

Selvfølgelig! . . . Men hvis han nu kom? 

Othella 
Jamen det gør han bare ikke . . .! Han er 
paa Rekreationsrejse. Han er Digter, skal jeg 
sige Dig . . . Kender Du ikke hans Navn? 

Jørgensen 
Kender ikke alle de Bøller, der skriver . . . 

Othella 
Men jeg venter ham for Resten i Eftermiddag 
. . . Jeg har faaet Telegram fra Berlin . . . saa 
Du maa gaa, naar vi har spist Frokost. 

Jørgensen 
Selvfølgelig! — Du kan ikke ha' Tvillinger . . . 

Othella 
ler stejende. 
. . . Var der Sjov i Paris? 

Jørgengen 
Jeg kom skidt ind . . . 

Othella 
Ja, jeg saa det i Aviserne ... Du kan tro, 
jeg blev ked af det paa dine Vegne! Hvordan 
gik det egentlig til? 

Jørgensen 
Punkterte i sidste Sving . . . Baade Miillertz 
og Torquay strøg forbi mig. 

Othella 
Blev Du dog ikke rasende? 

Jørgensen 
Selvfølgelig! 

Othella 
Aa, Du er dejlig, naar Du er rasende! — 
Men hvorfor har Du slet ikke skrevet til mig? 

Jørgensen 
Naar man træner og skal frem, tænker man 
hverken paa Sprut eller Fruentimmer . . . 

Othella 
Men nu bli'r Du hjemme længe, ikke? 

Jørgensen 
Tre Maaneder . . . Lav mig en Whisky, 

Othella 

laver Whisky. 
Og saa beholder jeg Dig? 

Jørgensen 
Selvfølgelig! — Og hvad har saa Du taget 
Dig til i den Tid! 

Othella 
Jeg har siddet derhjemme og syet og længtes 
saa forfærdelig efter Dig! Kan Du ikke se, hvor 
jeg er bleven mager? (Rækker en Arm frem.) Føl . . . 

Jørgensen 

tager om Armen. 

Har kendt dem magrere . . . 

Othella 
rusker ham i Øret. 
Skurk . . .! 

Jørgensen 
Smaa Slag . . .! 

Othella 
Hvor skal vi mødes, naar min Broder kom- 
mer hjem . . .? Her kan jeg jo ikke blive ved 
at have Dig ... Og hjemme hos mig sidder 
Tante. 

Jørgensen 
Jeg har mine gamle Hummere paa Vesterbro. 

Othella 
Aa Hugo, en Mand kan ikke forstaa, hvad 
en Kvinde lider, naar den eneste, hun elsker, 
atter og atter forlader hende! Hun ved sig jo 
ikke sikker paa ham, naar der er de mange 
Mile imellem dem. 

Jørgensen 
Selvfølgelig! Jer er man mere sikker paa! 

Othella 

Ved Gud, Hugo, jeg har været Dig tro! 

En Negle sættes i Entréderen. 

Jørgensen 
Der kommer nogen . . . 

Othella 
Det er ikke andre end Truelsen . . . Hugo, 
Du er ikke saa glad, som jeg, ved, at vi atter 

er sammen ! — Jeg har somme Tider siddet og 
grædt af Længsel efter Dig om Aftenen . . . 
Har Du ogsaa det? 

Jørgensen 
Selvfølgelig! 

Povl 
ind fra Entreen. — Ser Parret og standser. 
Undskyld, jeg forstyrrer vist . . . 

Othella 
Povl ... 1 Er det Dig ... ! Allerede ... I 
Velkommen . . . ! (Om Halsen paa ham.) 

Povl 
frigOT sig rolig. 

Othella 
Det er min Fætter, den bekendte Cyclerytter, 
Hugo Jørgensen . . . Han er lige kommet hjem 
fra Løbene i Paris, som Du nok har læst om i 
Aviserne . . . 

Povl 

tier. 

Jørgensen 

lidt usikker. 

Hugo Jørgensen, ja . . . Den Herre er maaske 
Telias Broder, Povl Abel . . . ? Altsaa lidt i Fa- 
milie . . . 

Othella 

Ja, det vil sige ... Jo, det er Povl Abel . . . 

Povl 
staar rolig og nyder Situationen uden at svare. 

JeRGENSEN 
modigere. 
Stum Scene . . .! Gudbevares, selvfølgelig, 
forstaar det saa godt, Løgn det hele! Haft med 
Damer at gøre før i Dag ... De vel ogsaa.^ 



Othella 



Povl, Du maa ikke tro noget ondt om mig, 
jeg . . . (Hulker.) Aa, hvor har jeg dog Skinnet 
imod mig . . .! 

Jørgensen 

trækker paa Skuldrene. 
Damen griber til Vaaben . . . 

Povl 

stadig tavs. 

Jørgensen 

bukker. 
Dannet Herre at forhandle med . . . Mig en 
Ære! . . . Formoder døvstum? Digter ... ud- 
trykker sig kun med Pennen . . .!. — Men 
Deres eget private Hjem, Hr. Abel; overlader 
Dem derfor Damen og Valpladsen . . . (Tager 
sin Kasket) 'djø ... Gentlemen kun aandelige 
Vaaben! — 'djø, Telia! . . . Vesterbrogade 147, 
fjerde Sal, ved Du . . . Fremdeles aabent Hus, 
selvfølgelig, efter modtaget Advis . . . Anbefaler 
mig! (Ud.) 

Povl 
brister i Latter. 

Othella 

fatter Mod. 

Ja, hva Povl, ikke . , .? hi, hi! Han var 
storartet? 

Povl 
„Vanvittig"! 

Othella 
Du er da ikke vred paa mig, fordi . . . 

Povl 
Ikke Spor . . .! Han maa jo være uimod- 
staaelig! — Men derfor bør Du ogsaa tage dit 
Tøj og følge ham. 

Othella 
Saa er Du alligevel vred, Povl . . . 

Povl 
Ikke Tale om, kære Othella; der skal mere 
til! — Men gør nu, som jeg siger. 

Othella 

sky. 

Ja . . . Aa, Povl, og saadan som jeg havde 
glædet mig til, at Du skulde komme hjem! 

Povl 
„Selvfølgelig" 1 — Dit Tøj hænger, vist ude 
i Entreen ... 

Othella 
Skal jeg ikke gøre lidt i Orden herinde først? 

Povl 
Nej, Tak . . . 

Othella 
Og som jeg vilde ha' spillet for dig . . .! 

Povl 

stadig rolig. 

Gaa nu, lille Frøken Lustig . . . 

Othella 
Ja, naar Du absolut vil ha det . . . (Hen mod 
Entreen.) Ved Du, at Frida er bleven forlovet med 
sin Enkefrue! 

Povl 
Han har skrevet det til mig, ja. 

Othella 
Han har ikke været her siden . . . Men jeg 
mødte ham forleden Dag paa Gaden, og han 
vilde ikke kendes ved mig . . . Han er bleven 
saa fornem! 

Povl 
Dit Overstykke hænger paa Knagen til højre . . 

Othella 
Ja . . . (Ud. — Ind med Hat og Overstykke.) Hvor- 

naar maa jeg komme igen, Povl? 

Povl 
Jeg tror, at vi gør klogest i at sige: aldrig, 
liUe Othella. 

Othella 
Tror Du . . . (Tager Hatten paa.) Hvorledes har 
Du haft det . . .? 

Povl 
Udmærket . . . 

Othella 
Tak for dine Breve . . . 

Povl 
I lige Maade . . . Skal jeg hjælpe? (Hjælper 

hende med Overstykket.) 

Othella 

hulker. 

Aa, Povl ... 

Povl 
Ikke græde! 

Othella 
Nej . . . 

Povl 
Saa ... Og her er Handskerne . . . 

Othella 

Tak . . . (Tager en Pudderkvast op af Lommen og 
pudrer sig.) Man kan da ikke gaa saa fortudet 
paa Gaden ... 

Povl 
Nej, vel saa . . . 

Othella 
Skal jeg ikke spille lidt Tannhåuser for Dig 
. , . for sidste Gang? 

Povl 
Nej, Tak, lille Othella ... 

Othella 
Farvel, da . . . 



155 

Povl 
Farvel ... Og hav det godt! 

Othella 

Tak ... (Om Halsen paa ham.) Aa, Povl, Du 

er alligevel den nobleste Herre, jeg har kendt! 

Povl 
Naa, naa . . . Saa gaar vi altsaa . . . 

Othella 

Ja . . . (Pludselig og hurtig ud.) 

Povl 

Herregud, den sølle Tøs . . . ! Men i Morgen 

er hun atter Othella med Guldhaaret! — (Hen at 

trykke paa den elektriske Knap ind til Enkefruens Lejlighed. 

— Da ingen kommer, aabner han Dm%n og kalder.) Fru 

Truelsen ! 

Enkefruen 

forvirret ind. 

Men Du almægtige Gud, er det Dem, Hr. 
Abel . . .! 

Povl 

smilende. 

Ja . . . 

Enkefruen 

Jamen, De skulde jo ikke komme før i Ef- 
termiddag, skrev De ... ! Og sikken her ser ud! 
. . . Jeg har en Buket Blomster til Dem . . .! 
(Bort og ind igen med Blomsterne.) Værsgod . . . Og 
Gud velsigne Dem! 



156 



Povl 
Tak i lige Maade, Truelsen! — Men De er 
saa febrilsk . . .? 

Enkefruen 

ordner i Stuen. 

Hvor er de andre henne? 

Povl 
Hvilke andre? 

Enkefruen 
Hende, Lustigen ... og Mandfolket? 

Povl 
Borte! 

Enkefruen 
Borte? 

Povl 
Ja . . . Gaaet paa deres dejlige Ben ned ad 
Trapperne og ud paa Gaden og bort . . . Men 
se nu at samle Dem lidt, kære Enkefrue! 

Enkefruen 
Jeg kan ikke . . .! (Faar Luft.) De ved ikke, 
hvad jeg har gennemgaaet i denne ulyksalige 
Maaned, Hr. Abel! Hun har snurret rundt med 
mig som med en Garnvinde! Jeg har ikke haft 
Fred skabt i mit eget Hus. Jeg har baade tænkt 
paa Politi og paa Selvmord! Jeg har været ved 
at rende fra hele Kollektionen ... I Mandfolk 
ved ikke, hvor nederdrægtige vi Fruentimmer 
kan være imod hinanden! 

Povl 
Jamen nu er Pinen jo forbi, lille Fru Truel- 
sen . . . Frøken Lustig er draget til andre Jagt- 
egne. 

Enkefruen 
Hæ! Det sagde De ogsaa forrige Gang! 

Povl 
Jamen nu er det grusom Alvor. 

Enkefruen 
Saa kommer der vel bare en anden, nu De 
har været . . . Good Templar saalænge. 

Povl 

smilende. 

Nej ... ikke foreløbig i det mindste. — I 

Eftermiddag rejser jeg paa Landet og bliver 

borte en fjorten Dages Tid for at drikke sød 

Mælk og æde frisk Luft. 

Enkefruen 
Skal De nu straks fare af Sted igen, Hr. Abel ! 
Jeg ha'de endda glædet mig saadan til at hygge 
om Dem! (Pludselig.) Og rent galt blev det, da 
hun saa i Gaar kom trækkende med ham, Cyc- 
len . . .! Har De ikke faaet mit Brev, som jeg 
puttede i Kassen i Aftes.? 

Povl 
Nej . . . 

Enkefruen 
Hvor har De gjort af ham? Har De slaaet 
ham ihjel? 

Povl 
Ja ... og sat ham op i Kaminen; vi bruger 
den jo alligevel ikke foreløbig. 

Enkefruen 
Derhenne laa han paa Deres Chaiselongue 
og strittede med sine væmmelige Ben . . . 

Povl 
Ja, ja, ja ... nu har han jo strittet af . . . 

Enkefruen 
Og hun dansede omkring ham som en Paa- 
fugl og fyldte ham med Deres Whisky og Deres 
Cigarer, og . . . jeg saa det altsammen igen- 
nem Nøglehullet og . . . Men nu taler vi altsaa 
ikke mere om det! 

Povl * 

Nej ... altsaa ! 

Enkefruen 
Vil De ha' Frokost? 

Povl 
Ja, det kan De tro, jeg vil! Jeg har ikke 
smagt Mad siden min . . . Bisættelse! 

Enkefruen 

Det ringer! (Ud. — Lidt efter ind med Gerhard 

Konik) Ja, der er han, Hr. Konik! Men, tænk, 

han rejser allerede igen i Eftermiddag! — Naa, 
men jeg maa ud til Frokosten! (Bort.) 

Povl 
Goddag, kære Gerhard! — Ja nu er jeg alt- 
saa kommet til Live Igen! 

KONIK 
dybt alvorlig og ligesom brudt. 
Vel opstanden, kære Ven . . . 

Povl 
Tak, Tak . . .! Og Tak for Stolen! Du ved 
ikke, hvor jeg har sovet dejligt i den ... og 
drømt! Og Skraaen, Du! Det var en original 
Idé! Sikken en Jubel den vakte paa hele Sana- 
toriet! — Men hvor er Krigskammeraten? 

KONIK 
dukker sig. 

Krigskammeraten . . .? 

Povl 
Ja, din Kone? — Du ser saa underlig ud 
. . . Hun er da ikke syg? 

KONIK 

Det ved jeg ikke . . . 
Povl 

griber ham forskrækket i Armen. 

Men Menneske dog . . . ved Du det ikke? 

Konk 
Nej . . . Line og jeg har ikke mere noget 
med hinanden at gøre ... 

Povl 

leende. 

Umuligt! Før bliver Schweiz et Lavland, 
som Svoger Frida siger! 

Konk 
Line er gaaet fra mig . . . 

Povl 

leende. 

Løgn! 

Konk 
Hun er løbet sin Vej med en rigtig Maler . . . 

Povl 
Løgn! Jeg tror det ikke! 

Konk 
Jeg var hende ikke „alvorlig" nok . , . 

Povl 
ryster ham. 
Gerhard, Du lyver! 

Konk 
Og saa vilde jeg naturligvis ikke staa i Vejen 
for hendes Lykke . . . 

Povl 

forvirret. 

Jamen, Menneske, Du kan jo ikke leve 
uden din Kone, ikke arbejde, ikke tegne . . . 

KONIK 

Jo, tegne kan jeg , . . Nu skal Ou se . . . 

(Tager en Skitsebog frem.) Her ser Du mig uden 
Line . . , 

Povl 

brister i en overstadig. Latter. 

Fru Konik 

er imidlertid kommet ind fra Fru Truelsens Lejlighed med 

en Buket Blomster. Bag hende titter Enkefruen frem. Nu 

brister ogsaa de to i Latter. — Enkefruen bort. 

Povl 
farer hen og omfavner Fru Konik. 
Jeg vidste det jo nok! Men det var allige- 
vel, som om Jorden sank under mine Fødder I 
Jeg havde jo ingenting længere at tro paa! 

Fru Konik 

klapper hans Kind. 

Ja, det var næsten ogsaa Synd . . .! 
Konik 

trækker dem fra hinanden. 
Saa, saa ... lad være, Line! Han er et af 
de Mandfolk, Fruentimmerne bli'er hængende 
paa! — — Du gik alligevel i Vandet paa min 
Historie, Povl! 

Povl 
Ja . . . men jeg troede den ikke! — Sagde 
jeg ikke hele Tiden, at det var Løgn? 

Gustav Wied: Ranke Viljer. 11 

Fru Konik 
Jo ... og det skal De have Tak for! 

(Overrækker ham Blomsterne.) Maa jeg saa ønskc Dém 
Velkommen tilbage fra Underverdenen! - 

Povl 
Tak, kære Frue . . . Maa jeg kysse hende, 
Gerhard? 

Konk 

Nej! 

Povl 

kysser. 

Tak . . . Men sig mig nu engang, kære 
Ven, hvor kunde Du lave den Tegning, naar 
hun ikke var borte fra Dig? 

Konik 
Hun var sgu ogsaa borte . . . Dyret! 

Fru Konik 

leende. 
Ja, vi skulde jo prøve, hvordan det var at 
skilles, og saa tog jeg en Dag alene over til 
Helsingborg med min Søster . . . 

Konk 
Og allerede da jeg sad og spiste Frokost, 
saa tegnede jeg . . . 

Fru Konk 
Han var grøn, da jeg kom hjem om Af- 
tenen ... og skældte mig ud! og var lige ved 
at græde! 

KONIK 

Sludder! 

Povl 
Men hvordan gaar det saa paa Skolen da? 

KONIK 

Skolen er opgivet! 

Fru Konek 
leende. 

Det kunde jo ikke nytte . . . 

Povl 
Gerhard, kom i mine Arme! Du ved ikke, 
hvor det har pint mig at Du saadan vilde sælge 
din Sjæl. 

Fru Konk 
Ja, det var ogsaa Synd, Povl; men det var 
jo Børnene . . . 

KONIK 

De smaa Guds Svøber, ja . . . men de klarer 
sig sgu nok . . . med saadan en Moder! 

Fru Konik 

ind til ham. 

De skal klare sig, saa at Du kan arbejde 
i Fred . . . Povl, han har begyndt paa et stort 

Billede! 

Povl 
Et ^alvorligt"? 

Konik 
Ja! Og denne Gang er det et Maleri, Du! 
med Farver, Du! et stort Maleri! — Saadan, 

se her: Der staar et vældigt Fad midt paa Lær- 
redet ... fra alle Sider og Kanter kommer Folk 
styrtende med Øjnene paa Stilke og store Grød- 
sleve i Hænderne . . . Folk af alle Klasser og 
alle Stænder . . . Adel, Gejstlighed, Boiger, 
Bonde og Arbejder ... de flaar og river i hin- 
anden for at komme først . . . nogle sidder 
allerede paa Kanten af Fadet og sparker med 
Benene og hugger med Slevene for at holde 
Konkurrenterne borte . . . men de stormer paa 
... en stor uoverskuelig Mængde, der fortoner 
sig langt ud i Horisonten ... et Virvar af 
Sleve, Arme og gabende Munde . . . nogle 
raaber, skriger og brøler . . . andre lister sig 
tavse af Sted, glatte og smidige, og smutter ind 
og frem, hvor der bare er et lille Mellemrum 
. . . Mænd, Kvinder, Børn, Oldinge, unge og 
gamle, hele Landet! — Og paa Fadet staar 
prentet med store, smukke, „alvorlige" Bog- 
staver: Til Fædrelandets Frelse! thi alle vil 

de kun æde med de ædleste Motiver. 

Men oven over Grøden og Menneskemylderet 
sidder, i en Bedstefader-Lænestol paa en lille 
hvid Sky garneret af Engle, den gode, gamle, 
langskæggede Vorherre og holder sig paa Maven 
af Latter ... — Hva*, Du, Povl, det er godt, 
hva'? — Og jeg tror nok, at jeg kan male det, 
nu jeg selv har været ved at falde for Fristelsen! 

Povl 

Gerhard, kære Ven, Du skal herefter være 
min Ildsøjle gennem Ørkenrøi. 

KassK 
Aa, Du kan vist nok finde Vq selv . . . Det 
har Du da hidtil kunnet l>et er sgu Dig, der 
har sat Fut i mig . . . Jeg vil sgu ogsaa i 
Tugthuset! — Naamen hvordan ha'de Du det 
egentlig derude paa Anstalten? . . . Hvad skal 
vi snakke saameget om mig for! 

Povl 
Jeg ha'de det udmærket! 

KomK 
Og Du tror, at det har forbedret Dig? 

Povl 
Ok, ja! 

Fru Konk 
Hvordan laa De om Natten, Povl? 

Povl 
Daarligt ... Og tænk, Fangevogteren kom 
og tog mine Bukser hver Aften, for at jeg ikke 
skulde flygte. 

KONIK 

Man flygter da bedre uden Bukser . . . 

Fru Konek 
Og hvordan var Maden? 

Povl 
Fortræffelig I Jeg vil kunne smage den til 
min Dødedag! 

Fru Konik 
Hvad fik De da? 

Povl 
Tørt Rugbrød og varmt 01 til Morgen; tørt 
Rugbrød og koldt 01 til Frokost; varmt Vand 
med Knald viskelæder til Middag; og tørt Rug- 
brød og koldt Vand til Aften! 

Konik 
Sig mig, Povl, saa Du ikke somme Tider 
Syner, naar Du tænkte for Eksempel paa Gaas 
. . . eller Lam i Asparges eller saadan noget? 

Povl 
Kære, jeg drømte en Aften i Mørkningen, at 
jeg aad for halvfjerdsindstyve Kroner Oksemør- 
brad og drak dertil fjorten Flasker Rødvin! 

Konik 

begejstret. 

Line, vi maa bryde Lovene! Sikke Teg- 
ninger vi kunde levere! — Drømte Du ikke 
ogsaa om Kvinder, Povl? 

Povl 
griber uvilkaarlig fat i Fru Konik. 
Kære, tal ikke om det . . .! 

Fru Konik 

klapper hans Haand. 

Aa Herregud, De, Skind . . .! 

Enkefruen 
ind med Blomster. — Læser paa det medfølgende Kort. 

Fuldmægtig Thomas Hamann og Frue, R. 

af D.! — (Overrækker Povl Buketten; nejer.) Elsket 

Og savnet! 

Konik 
leende. 

Se, se, Truelsen! 

Enkefruen 

smilende ud. 

Povl 

Saa Du, Gerhard, at han „gik" ikke. Fuld- 
mægtigen! Vi kender vore „Alvorsmænd", Du 
og jeg: Jo højere de raaber med store, levende 
Torsk, des mindre er de smaa, døde Hvillinger, 
de har i Vognen! — Og tænk, han har været 
inde at besøge mig i Fængslet! Det var et her- 
ligt Møde; maaske var jeg lidt lovlig haard 
imod ham . . . 

Konik 

Man kan ikke være for haard mod saadanne 
Overløbere I — Han har for Resten ogsaa været 

hos os. 

Povl 
Hos Jer? 

Fru Konik, 
der gaar og ordner Blomsterne. 
«ici • • • 

Konk 

om bag en Stol. 
»Da vi levede i et saa beundringsværdigt et 
Ægteskab, mente han at turde gøre Regning paa 
vor Medvirken til en Udsoning mellem Dig og 
hans haardkogte Datter ** ... Og saa talte han 
noget om, at Du skulde være Redaktør af „Den 
Konservative", som han sagde . . . dette Ær- 
værdighedens Gjallerhornl . . . dette Organ for 
Stenalderen! . . . denne Gorm den Gamles Af- 
tenlæsning! 

Povl 
leende. 

Naa, naa, naa ... Og troede han det? 

Konik 
Gu' troede han det! Og det syntes endogsaa 
at glæde ham, trods hans ny Livsanskuelse. 

Povl 
Ja, det er jo derfor, at han absolut vil ha' 
Ester og mig smedet sammen igen; saa blev 
jeg jo et „godt Parti". 

Konk 
Der er altsaa ikke noget om, at Du har 
modtaget den Redaktørpost? — For jeg har 
ogsaa hørt Rygtet. 

Povl 
Ikke Spor, kære Ven ! Saadan noget gør vi 
Digtere ikke; vi er ikke alvorlige nok! 

Fru Konik 
Deres Frue er for Resten blevet saa fiks og 
nydelig, Povl Abel ... og saa livlig. 

Povl 
Det sidste erklærer jeg med mit indgaaende 
Kendskab til Damen for umuligt! 

Fru Konik 
Jo, jeg forsikrer . . . ikke Gerhard? Vi har 
mødt hende et Par Gange . . . 

Konik 
Ja, hun løb til og sprang over tre Omni- 
busser og en Politibetjent for at komme hen 
til os . . '. 

Povl 
Om hun saa hoppede op over Frelserens 
Taarn, saa tog jeg hende ikke igen! 

Konik 
Det er rigtig, Povl. En Kone har ikke godt 
af at blive for gammel i Gaarde; det ser man 
med min! — Hold Du Dig meget hellere til 
Damen med Guldhaaret; det ved man da 
hvad er. 

Povl 
Jamen hende har jeg ogsaa givet Afsked . . . 

KONIK 

Du er da Fanden til Rolf Blaaskæg! 

Fru Konk 
Povl, Povl . . .! og hvem har saa fortrængt 
hende? 

Povl 
Ingen! Jeg vil her efter leve i Coelibat — 
nu jeg har øvelsen. 

KONIK 

Det er rigtig, det er rigtig! Kvinden er Jor- 
dens Utøj! Knæk hende! 

Fru Konk 
Mon det ikke er bedst, lille Gerhard, at jeg 
snart tager en Tur til Helsingborg igen? 

KONIK 

Du kan vove paa det! 

Povl 
Det er egentlig noget trist noget, skal jeg 
sige Dem, Fru Konik, dette Ungkarleliv, naar 
man engang har været vant til „ordnede" For- 
hold. 

Fnu Konk 
Povl, De længes efter Deres Kone! 

Povl 
leende. 
Jeg! Nej, „det ved Gud i Himlens højeste 
Rige** jeg ikke gør! 

Enkefruen 
ind. 
Her er et Telegram . . . Svar betalt. 

Povl 
læser tavs Telegrammet og rækker derpaa Konik det. 

KONIK 
højt. 

I Morgen besættes Posten ved et Møde her 
paa Rudersholm. Vil De have den. 

Agnes Kliiver. 
Er det den omtalte Redaktørpost? 

Povl 
Ja. 

KoNIK 

Og hvad svarer Du? 
Povl 

smilende. 
Og det kan Du spørge om? (River Udt teatralsk 
Telegrammet i Stykker.) 

Enkefruen 
Gud, Hr. Abel, Betalingsblanketten for Svaret! 

Povl 
Der skal ikke noget Svar ... Sig det til 
Biidet derude. 

Enkefruen 

ud. 

Konik 
Vil Du slet ikke svare? 

Povl 
' Nej! 

Fru Konik 
Jamen er det ikke uhøfligt mod Kammer- 
herreinden? 

Povl 
Jeg har svaret hende en Gang for alle, saa 
jeg finder det lidt . . . malplaceret af hende at 
blive ved med den Snak. 

Konik 

begejstret. 
Du er i Sandhed en „rank Vilje*, lille Povl 

Abelsen ! 

Fru Konk 
Ja, det er De! — Og hvormeget skulde De 
have haft i Gage? 

Povl 
5000 Kroner. 

Fru Konik 

forskrækket 
Jamen det er ikke rigtigt af Dem . . . jamen 
. . . nejmen . . . Gerhard, hører Du: 5000 

Kroner! 

Konik 
bøjer sig for Povl med Armene korslagte over Brystet, 
Hr. Ridder uden Frygt og Dadel, De har min 

Agtelse! 

Povl 
patetisk. 
Kunde jeg handle anderledes? 

KONIK 

Nej! men det er alligevel stort! — Men hva' 
Fanden, saa passer det jo ikke med mit Grød- 
fad .. . 

Povl 

leende. 

Jo! Digtere og Karrikaturtegnere er hors de 
concour! 

KpNIK 

5000 Kroner! Jeg tror, jeg faldt . . . Sikken 
Masse Cigarer man kunde faa for dem! 

Povl 
Aa, undskyld, det havde jeg helt glemt . . . ! 
(Henter Cigarer og byder.) 

Enkefruen 
ind med et Visitkort — Smaaleende. 
Hr. Fredrik Hamann spørger, om Hr. Abel 
tager imod . . . 

Povl 
Frida . . . Visitkort? „Tager imod" . . .? Er 
hun blevet gal! (Hurtig ud i Entreen.) 

Enkefruen 
noget umotiveret. 
Fru Schwanenskjold er paa Alder med mig; 
vi har gaaet til Præsten sammen i 79 . . . (Ler 
haanlig. — Ud.) 

Povl og Fredrik 

ind. 

Fredrik 

er i splinterny Dress, hej Hat, Handsker og selvknappet 
Stok. — Afmaalt og reserveret. 

Povl 
Ja, Du kender jo de tilstedeværende, 
Frida . . . 

Fredrik 

bukker. 

Jeg har den Ære . . . (tu Povl.) Jeg vilde 
jo gerne være en af de første, der ønskede Dig 
Velkommen tilbage fra din . . . 

Konk 
Jeg foreslaar: Udflugt! 

Povl 

smilende. 

Skal vi saa lægge Formerne til Side, Frida? 

Fru Konk 
Gratulerer til Forlovelsen, Hr. Hamann. 

Konk 
Til Lykke og Velsignelse, ja! 

Fredrik 
Tak . . . 

Povl 

ryster ham. 

Frida, er Du kloroformeret? 

Fredrik 
bringer sig i Lave. 

Nej . . . Men jeg lader mig ikke længere 

paavirke af dit og Venners lidt letfærdige 
Lune! 

Konk 
O, Himalaya, som skuer ned til Djungustanf 

Fredrik 
Og j®g er n^ere og mere kommet til at hælde 
til den Anskuelse, at Du har haft en daarlig 
Indflydelse paa mig, Povl; og at det er Dig, 
der var Skyld i hele min tidligere Misere! 

Povl, 
der stadig ikke tager ham alvorlig. 

Naa . . .? 

Fredrik 

Du kælede for mine Svagheder og smigrede 
mig ved at kalde mig „et Eventyr" i Stedet for 
at revse mig ved haard og alvorlig Tiltale . . . 
Men den Tid er nu Gud være lovet forbi, og 
jeg er kommet til bedre Erkendelse I (Trækker en 
Tegnebog op af Lommen.) Og maa jeg herved med 
det samme tillade mig at tilbagebetale Dig de 
Smaasummer, Du i hin Periode forstrakte mig 
med . . . 

Povl 

Ja, mange Tak; jeg har rigtig god Brug for 
dem nu. 

Fredrik 

Er det mere end 100 Kroner, tror Du? 

Povl 
Ak nej . . . 

Fredrik 
Naa, ja, Resten kan Du jo faa senere, hvis 

det er mere . . . (Lægger en Pengeseddel paa Bordet.) 

Værsgod. 

Povl 
Ustyrlig Tak! 

Fredrik 
Jeg skulde bringe Dig en Hilsen fra n^ine 

Forældre. 

Povl 
Tak ... De har for Resten sendt Blomster. 

Fredrik 
Min Søster Ester ogsaa? 

Povl 
Nej, din „Søster-Ester-ikke" ... endnu da 

ikke. 

Fredrik 
Det glæder mig . . . Jeg har faaet en be- 
tydelig Indflydelse over hende. — Dette Ægte- 
skab har modnet mig til Mand! 

Povl 
Hvilket Ægteskab, lille Frida . . .? Mit? 

Fredrik 
Nej, mit. 

Povl 
Jamen; Du er jo ikke gift endnu. 

Fredrik 
Der mangler kun en ren Formalitet! — 

Livet er ikke den Leg, som Du hidtil har gaaet 
rundt og doceret, kære Povl! 

KONIK 

Nej, det er det sgu ikke! 

Fredrik 
. . . Naamen nu maa jeg trække mig tilbage; 
min Hustru og jeg ser paa Lejlighed . . . Hun 
staar i Porten . . . Hun vil intet ha' med Dig 
og dine Venner at gøre . . . 

Povl 
Jeg kan hilse Dig fra din Svigersøn, Præsten, 
Frida. 

Fredrik 
Ja han er nok Sjælesørger der, hvor . . . 
der, hvor Du kommer f ra . . . 

Povl 
Vældig, ja! 

Fredrik 

bukker rundt. 
Adjø . . . 

Povl 
bukker. 
Adjø, kære Frida . . . (Brister i Latter.) Det 
gjorde Du min Salighed udmærket! 

Konk 
Vanvittigt! — Ligesaa godt som jeg før! 

Gustav Wied: Ranke Viljer. 12 

Fru Konik 
Ja, det var virkelig morsomt lavet, Hr. Ha- 
mann ... De er jo Skuespiller! 

Povl 
Pyramidalsk! 

Fredrik 
Kære Povl, Du vil altsaa ikke forstaa, at det 
dybeste i min Natur er Alvor, og at det nu er 
kommet til Gennembrud! — Lad mig da for- 
klare Dig mit nuværende Standpunkt ... Du 
har altid efter din Evne været god og elskvær- 
dig imod mig; og det har jeg ogsaa været Dig 
taknemmelig for. Men — ja undskyld min Lige- 
fremhed! — dit Sind mangler Dybde! — Og 
nu da vort gamle Mellemværende er afgjort, 
mener jeg, at det er bedst for os begge, om 
vore Veje, i det mindste foreløbig, skilles! — 
Adjø igen! Det har været mig*en Glæde at se 
Dig saa vel! 

Povl 

Adjø, Frida, adjø . . .! Hils din Hustru! 

Fredrik 
Har Du en Cigar? 

Povl 

byder. 

Ja, med Fornøjelse . . . 

Fredrik 
Er den ægte? 

Povl 
Nej! 

Fredrik 
Ja, saa vil jeg hellere renoncere .... 
Adjø . . . (Ud.) 

KONIK 

Dette er Fanden hakkerne det sødeste, jeg 

endnu har oplevet! 

Povl 
dybt. 
2 Gange 2 er 5! 

Fru Konik 

medfølende. 

Er De nu alligevel ikke lidt ked af det, Povl 
Abel ... De holdt jo saameget af ham. 
Povl 
Jo, maaske lidt ... Og dog ikke! Vi har 
jo Smilet, Fru Konik ... det forløsende Smil! 
Fru Konik 
Man kan da ikke smile af alt . . . 
Povl og Konik 

samtidig. 
Alt! 

Fru Konik 
Er det nu ikke lidt farligt, synes I? 

Konik 
Jo . . . for dem, det gaar ud over! 

Fru Konik 
Jamen, Povl, se nu den Sag med Redaktør- 
posten, den tager De jo dog alvorlig . . . 

Povl 
Det er ogsaa en Fejl af mig . . .! 

Enkefruen 

ind med Dækketaj. 

Ja, undskyld . . . men vil Hr. og Fru Konik 
ikke gøre Hr. Abel den Fornøjelse at spise Fro- 
kost med? 

Povl 

Jo, gør det, hvad? 

KONIK 
ser paa sit Ur. 

Er Du gal! Vi skulde være gaaet for længe 
siden! — Af Sted, Line! 

Fru Konk 
Tak, kære Fru Truelsen, for Deres Venlig- 
hed, men der ligger saa meget Arbejde der- 
hjemme og venter . . . 

KONIK 

Det er sandt, Povl: Jeg er ogsaa bleven 

Digter! 

Povl 

Fanden heller! Dem har vi ellers nok af. 
Konik 

peger paa sin Kone. 

Det er til hende der! . . . Det er Vers! — 
Dem gjorde jeg ogsaa den Dag, hun var løbet 
fra mig. 



181 

Fru Konik 
Og de er udmærkedel 

Povl 
Lad os høre . . .! 

Konik 
med Armen om sin Kone. 

Du er saa sad af Legem, 

Du er saa skan af Sjæl 

Vorherre bar sig uklogt ad, 
at han 'te beholdt Dig sæl I 

Som lille buttet Engel 
paa Rafaelsk Fa9on 
Du vilde gjort Dig mageløst 
i Himmelens Salon! 

Men nu blev Du Madamme 

paa ganske jordisk Vis 

Dog bliver Stedet, hvor Du er, 
altid et Paradis! 

Hva'!? 

Povl 
Storartet I 

Enkefruen 
Nydeligt! 

Konik 
Ned med Kvinderne! (Ud med sin Kone og fulgt 

af Povl.) 

Enkefruen 
dækker Bordet. 

Povl 
ind. 

Enkefruen 
Det er dog et Par dejlige Mennesker, de to! 

Povl 
Udmærkede! 

Enkefruen 
Glade og fornøjede ved hinanden altid . . . 

Povl 
Og forelskede! — Gud ved, hvordan Fanden 
de bærer sig ad, Truelsen! 

Enkefruen 
Ja, det er en Gaade for os andre! — Skal 
Hr. Abel saa rejse i Eftermiddag? 

Povl 
Klokken 2^, ja! — Mit Tøj kan vel nok 
blive i Stand? 

Enkefruen 
Naturligvis kan det det . . . Men jeg synes 
da ellers nok, at Hr. Abel kunde gerne blive 
her et Par Dage, saa at vi andre ogsaa kunde 
faa lidt Glæde af Dem. 

Povl 
Det er nydelig tænkt af Dem, kære Fru Tru- 
elsen . . . Men jeg maa nu ud og trække Vej- 
ret! Tænk, jeg har ikke set et grønt Træ i en 
hel Maaned! 

Enkefruen 
Aa, Herregud, nej, det har De vel ikke. De 
Skidt . . .! Hvordan var der ellers derude i 
Hullet . . . (Entréklokken ringer.) Det ringer; det er 
nok flere Blomster . . . (Ud. — ind igen. — Noget 
stram.) Det er en Dame . . . 

Povl 
interesseret. 
Ah, en Dame . . .! Kender De hende? 

Enkefruen 
Nej. 

Povl 
Hvordan ser hun ud.? 

Enkefruen 
Det er en af dem med Haar . . . Skal jeg 
ikke sige, at De ikke er hjemme? 

Povl 
Nej, hvor vil De hen! Man kan da ikke 
saadan ... 

Deren til Entreen gaar i det samme op, og 

Ester 

kommer ind med en Buket Roser. — Hun er fiks og nyde- 
lig klædt, og hendes Haar er kruset og strøget bort fra 
Panden. 

Povl 
i Udbrud. — Glad overrasket. 

Ester . . .! — Aa undskyld, kære Fru Tru- 
elsen, men kan De ikke . . .? 

Eniciefruen 

fornflermet. 

Gud, jo . . .! Jeg skal saamænd ikke ge- 
nere! (Bort.) 

Povl 
frem. 
Men, Ester, hvor Du dog er kommet tU at 
se storartet ud! 

Ester 
rækker Blomsterne frem. 
Jeg vilde bringe Dig disse . . . 

Povl 

tager dem. 

Tak . . .! Sikke nogle dejlige Roser . . .! 

(Lægger dem bort og griber hendes Hænder.) Men jeg 

kan jo næsten ikke kende Dig igen, saa smuk 
Du er blevet. 

Ester 
Synes Du . . .? 

Povl 
Vil Du ikke tage Plads? 

Ester 
Nej, Tak . . . jeg skal straks gaa . . . 

Povl 
kredser om hende. 
Vist ikke nej . . .! Sæt Dig nu lidt ned, at 
jeg kan se rigtig paa Dig. 

Ester 

sætter sig paa Chaiselonguen. 

Povl 

mere og mere betaget. 

Hvor er Du dog blevet nydelig! 

Ester 
Er jeg ... Du er da ikke vred, fordi jeg 
er kommet herop? 

Povl 
Vred? Naar der pludselig træder saadan en 
ganske yndig Dame ind af min Dør i en helt 
ny Face! 

Ester 

smiler. 

Povl 
Og som Du kan smile . . .! Maa jeg sidde 
lidt ved Siden af Dig . . .? (Sætter sig.) Og sikke 
nogle nydelige smaa Hænder, Du har faaet! 

Ester 

leende. 

Dem har jeg nu altid haft . . . 

Povl 
Nej, Du har ikke! — Og dit Haar er strø- 
get op! 

Ester 
Det bad Du mig jo om . . . 

Povl 

lægger en Arm om hende. 

Enkefruen 
ind med en Buket. 

Povl 

rejser sig ærgerlig. 
Hvad render De her ustandselig ind og ud 
efter, Truelsen! 

Enkefruen 

stramt. 

Blomster fra Skolebestyrer Hamann . . . 

Povl 
Jeg vil blæse hans Grøntsager et Stykke! 

Ester 
ler højt. 

Povl 

henrykt. 

Det er min Kone, Truelsen, der sidder der 
paa sin Hale og ler saa dejligt! 

Enkefruen 

lidt formildet. 

Er det Fruen . . . ! Ja, nu ser jeg jo ... ! 
Velkommen! . . . Fruen har lagt sig no'et nyt 
Haar til . . . ja alle Kneb gælder i disse Tider. 

Povl 
Ja gaa saa, Truelsen ... Vi har Forret- 
ninger. 

Enkefruen 
Jamen Frokosten . . .? Hr. Abel var jo saa 
sulten ... 

Povl 
Jeg? Ikke Spor! 

Enkefruen 


Men Fruen vil maaske spise med? 


Ja, Tak . . . 


Ester 
Povl 


Vil Du? 


henrykt. 
Enkefruen 


Ja, Hr. Abel er nødt til at spise straks, han 


skal rejse. 


Ester 


Skal Du rejse. 


urolig. 

Povl? 



Povl 
Nej, ikke ud af Flekken . . .! Det er bare 
noget, Truelsen finder paa for at være interes- 
sant! 

Enkefruen 
indigneret. 
Jeg!? 

Povl 
fører hende mod Deren. 
Farvel, Truelsen . . .! 

Enkefruen 
vred ad. 

Ester 

ler. 

Povl 
Maa jeg hjælpe Fruen Overtøjet af? 

Ester 
Tak . . • 

Povl 

hjælper. — .Hedt*. 

Sig mig saa, lille Dame, hvorfor hun er 
kommet herop . . .? 

Ester 

om Halsen paa ham. 

Fordi jeg selv vil ha' Dig . . . fordi jeg er 
kommet til at holde saa forfærdelig meget af 
Dig, da vi ikke var sammen mere . . . fordi 
jeg ikke under nogen anden Dig . . . Fredrik 
har fortalt mig, at . . . 

PoVl 
Det Asen . . .! Det var ham selv, der kom 
slæbende med . . . 

Ester 
Kan Du huske, at Du saa tit bebrejdede 
mig, at jeg ikke var af Kød og Blod ... Nu 
er jeg af Kød og Blod . . • Lad mig blive ho§ 
Dig . . .! 

Povl 
Med største Fornøjelse . . . ! Om vi saa skal 
separeres igen om otte Dage! 

Ester 
Nej, nej . . . nu vil vi være rigtig gode og 
elskværdige mod hinanden . . . altid! 

Povl 

tager hende ind til sig. 

Det vil vi . . . Bare det snart var Aften . . . 
Ester 

skyder ham bly fra sig. — Smilende. 

Du har dine Lakstøvler paa . . . 
^ Povl 

leende. 

Ja ... Og sikken de ser ud nu, Du! — 
„For Lakken garanteres ikke!" — Og det værste 
er, at det vist varer længe, inden jeg faar Raad 
til at købe mig et Par ny! 

Ester 

med en Nuance af sin gamle Stivhed. 
Saa-aa . . .? 

Povl 
Ja, for min Bog blev jo konfiskeret, og med 
den ny har det lange Udsigter. 

Ester 
Du behøver jo ikke at skrive Bøger mere . . . 

Povl 
leende. 

Vil Du maaske overtage Forretningen? 

Ester 
Far siger, at Du skal være Redaktør . . . 

Povl 
Naa-aa ... ja! 

Ester 

straxnt. 

Er det maaske slet ikke sandt . . . Har Du 
maaske slet ikke haft noget Tilbud fra Kammer- 
herreinden? 

Povl 
Ok jo . . .! Jeg havde saamænd Telegram 
for et øjeblik siden, at i Dag maatte jeg be- 
stemme mig. 

Ester 

spændt. 

Naa . . .? 

Povl 

Jeg rev Telegrammet i Stykker og svarede 
slet ikke . . . Men vil Du ha*, at jeg skal ta' 
Pladsen, saa ta'r jeg den . . . ^selvfølgelig" ! 

Ester 

glad. 

Gør Du . . .! 

Povl 

Ja, for vi kan jo ikke »elske* hinanden, 
naar vi ikke har noget at leve af ... er det 
ikke det, Du mener? 

Ester 

ivrig. 

Nej, det er ikke det, det er slet ikke det . . . 
alene da! Men jeg synes netop, at Du vilde 
passe saa storartet som Redaktør af det Blad. 

Povl 
Storartet, ja! 2 Gange 2 er 5! 

Ester 
Hvad er det dog, Du siger . . .? 

Povl 
Aa, ingenting . . . 

Ester 
Jeg synes, at det vil blive ligesom en Mis- 
sion for Dig! Du vil bringe nyt Blod, ny Kraft 
og ny Synspunkter med Dig . . . 

Povl 
Unægtelig! 

Ester 
Du kan støtte de unge Digtere og Kunstnere 
ved din Autoritet! (ind til ham.) Og tænk, Povl, 
hvor dejligt vi to saa kan faa det, naar Du 
kommer hjem fra Arbejdet, fri for alle økono- 
miske Bekymringer, og jeg har hygget Stuerne 
for Dig med Blomster og god Mad og . . . 

Povl 
Og nye Lakstøvler . . . 

Ester 
usikker. 
Men Povl dog . . . 

Povl 
Jeg kender en Agrar, der ved forrige Folke- 
tingsvalg solgte sin Stemme for to Skinker og 

et Kalvebryst een Gang for alle ... og nu er 
han fuldtud lykkelig og Formand for Skatte- 
raadet! 

Ester 
Povl ... Du gør vist Nar af mig . . . 

Povl 
Ikke Tale om, lille Ester! Jeg kunde blive 
Redaktør af „Evangelisk Budstikke" for dine 
hvide Armes Skyld! Blæse være med ^Over- 
bevisninger** og „Standpunkter**, naar det gælder 
to Menneskers Lykke! 

Ester 
Ja, ikke sandt, hvor vi skal blive lykkelige! 
. . . Men Du maa da ikke gøre dette Skridt for 
min Skyld, Povl . . . hele Livet vilde jeg be- 
brejde mig det, hvis . . . 

Povl 
Nej, lille Ester, tilgiv mig ... men jeg gør 
det naturligvis først og fremmest for Fædre- 
landets, for Ungdommens og for den nye Litte- 
raturs Skyld! 

Ester 
ind til ham. 
Du er stor, Povl Abel! 

Povl 
Ja, „Storhed**, Ester Hamann, har altid været 
det dybeste Træk i min Natur! — Bliver Du 
saa hos mig . . . straks . . . med det samme? 

Ester 

bly. 

Ja ... nu er jeg din . . . hvor kan jeg 
andet . . . ! Og Telegrammet til Kammerherre- 
inden? 

Povl 

Det sender vi af Sted, naar vi har spist 

Frokost. 

Ester 
Hvorfor ikke nu i din Beslutnings Morgen- 
røde? 

Povl 
Naturligvis har Du igen Ret . . . „selvfølge- 
lig"! (Kalder.) Truelsen! 

Enkefruen 
ind. 

Povl 
Har De en Telegramblanket, Truelsen? 

Enkefruen 
Jamen De vilde jo ikke svare, sa'e De ... ! 

Povl 
Ja, det var for et Kvarterstid siden! Men 
man staar da Gud være lovet under Udvik- 
lingens Lov, Truelsen! — Har De en Blanket? 

Enkefruen 
Ja, det tror jeg da . . . (Ud.) 

Gustav Wied: Ranke Viljer. 13 

Ester 
Maa jeg skrive Telegrammet, Povl? Det vil 
more Dig i Fremtiden . . . 

Povl 
Det vil det! 

Ester 
Hvor jeg elsker Dig! Jeg forlader Dig aldrig 
mere! 

Povl 
Nej . . .! Og naar vi saa holder Sølvbryllup, 
har jeg nok faaet et Træben, og saa skal alle 
Gæsterne skære deres Navne i det til Minde om 
Festen! 

Ester 
Du gør nu Nar af mig, Povl, men det bryder 
jeg mig ikke om . . .! 

Enkefruen 

iad med Blanketten. 

Ester 

sætter sig ved Skrivebordet. 
Povl 

dikterer. 

Kammerherreinde Kliiver 

Rudersholm 
Vedby 
Jeg modtager Pladsen — for Fædrelandets 
Skyld! Povl Abel. 

Vil De faa det besørget. Fru Truelsen. 

Ester 
Men straks! 

Enkefruen 
Jo . . . (Ud.) 

Povl 

tager smilende Esters Haand. 
Hvor har man dog gjort Jer Kvinder Uret: 
Det er Jer, der er Landets „ranke Viljer"! — 
Sikken en Guldalder det bliver, naar vi engang 
faar Jer ind paa Rigsdagen! 

Enkefruen 
md. 
Der er en Kioskdreng ude med nogle Blom- 
ster; men han vil kun aflevere dem til Hr. Abel 
selv. 

Povl 
Godt, lad ham komme. 

Enkefruen 
ud. 

Ester 
Aa, Povl, hvor skal vi være gode og tro- 
faste mod hinanden, nu vi har fundet hinanden 
igen. 

Povl 

med Armene om hende; og saaledes bliver de staaende. 
Det skal vi, lille Ester! — Hvad Hjerterne 
har sammenføjet, skal ingen Teorier adskille! 

Kioskdrengen 

ind med en Buket Roser. 

Jeg skulde hilse og sige, at her var nogle 
Roser til Hr. Povl Abel fra Frøken Othella 
Lustig. 

Tæppe. 

